text:
Slóðbrótandi pallseting av sjónleiki
Sjónleikaradeildin í Losjuni fer í næstum at framføra enn ein heimskendan klassikara, men hesaferð er pallsetingin heilt serlig og slóðbrótandi. Leikurin verður nevniliga framførdur í Býráðshúsinum í Norðragøtu.
Myrka tíðin merkir sjónleikur í Gøtu, og í ár er einki undantak. Sjónleikaradeildin í Losjuni fer í næstum at framføra klassikaran “Hedda Gabler” eftir heimskenda norska skaldið Henrik Ibsen, sum helst er mest víðagitin fyri “Eitt dukkuheim”. Leikurin er skrivaður í 1890 og er framvegis væl umtóktur og nógv uppsettur kring allan heimin, men hóast hetta man uppsetingin í Gøtu vera millum tær heilt serstøku. Avtala er nevniliga fingin í lag millum Sjónleikaradeildin og Eysturkommunu, sum merkir, at leikurin verður pallsettur og framførdur inni í nýggja Býráðshúsinum í Norðragøtu.
Búi Dam er leikstjóri, og hann leggur dent á, at leikurin verður tulkaður og uppsettur sum ein nútímans klassikari, og til hetta er Býráðshúsið ein genialur karmur við endaleysum møguleikum.
- Hóast leikurin er meira enn 100 ára gamal, so verður pallsetingin gjørd í einum nútímans anda, sum kann geva áskoðarunum eina uppliving av aktualiteti, og júst hetta kann Býráðshúsið í Gøtu, sum samstundis er ein arkitektonisk perla. So ístaðin fyri at byggja ein pall upp til leikin, so fara vit at byggja leikin upp í teimum fantastisku kørmunum, sum Býráðshúsið við síni innrætting og umstøðum hevur, sigur Búi Dam.
Saman við leikarunum er hann farin undir fyrireikingar og venjingar av leikinum, og ætlan teirra er at framføra “Hedda Gabler” í november.
Eitt hús til alt og øll
Býráðshúsið í Gøtu varð tikið í nýtslu stutt fyri jól í fjør, og hevur hetta fyrsta árið longu fingið nógva umrøðu og viðurkenning. Fólk vitja javnan húsið og áhugin er somuleiðis stórur úr útlondum. Ósbjørn Jacobsen er arkitekturin handan bygningin, sum serliga vekir ans við staðsetingini tvørturum ánna, gongugøtuni á takinum og mongu, stóru vindeygunum, sum bæði geva ljós og innlit í virksemið í húsinum.
List og mentan er ein náttúrligur og sjálvsagdur partur av Býráðshúsinum, og Jóhan Christiansen, borgarstjóri, fegnast tí um samstarvið við sjónleikaradeildina.
- Vit eru øll sera glað fyri stóra áhugan, fólk í kommununi og aðrastaðni frá vísa húsinum, og í býráðnum og umsitingini eru vit nú ógvuliga spent uppá, at húsið eisini verður karmur um sjónleik, tí tað er við til at lata húsið meira upp fyri almenninginum. Vit eiga jú øll Býráðshúsið, og tað skal vera fyri øll. Tað haldi eg, at hetta samstarvið og hendan verkætlanin er eitt rættiliga gott dømi um, sigur borgarstjórin, sum gleðir seg at sleppa til sjónleik á sínum dagliga arbeiðsplássi í komandi mánaða.


c: text/html

text:
08-10-2018
Amerikanski rithøvundurin Ruta Sepetys er av litavskum uppruna. Hon hevur skrivað eina bergtakandi skaldsøgu um lagnuna hjá teimum mongu fólkunum í ba…
08-10-2018
Níggjunda og næstseinasta bókini í røðini Pax, sum fer fram í svenska býnum Mariefred. Teir báður beiggjarnir Alvi og Viggo stríðast fyri at hjálpa…
05-10-2018
Nýggj bók eftir Rakel Helmsdal hevur verið at fingið til keyps nú í nakrar vikur. Tá ið bókin kom út 19. september, var Bókadeildin saman við Rakel…
04-10-2018
Nýggjasta myndabókin er uttan orð, so har noyðast børn og foreldur at gera sær søguna sjálv, tó væl hjálpt av teimum stuttligu myndunum. Tað er bel…
02-10-2018
Lítla, gula dunnan hjá Stephen Cartwright hevur verið at sæð í mongum ymiskum bókum seinastu 30 árini. Á føroyskum hava vit leita eftir henni í Fyr…
30-08-2018
Bókadeildin er farin undir at geva tríverkið út um klukkudrongin Darkus Cuttle. Darkus er trettan ára gamal, og ein dagin er pápi hansara horvin. Nú b…
27-08-2018
Nú kemur longu annar partur um tey bæði Foxy og Mikkjal, sum ganga í 3. A. Fyrra bókin var Tey leita eftir Benny, og í hesari leitar Foxy eftir ein…
24-08-2018
Bókadeildin hevur givið fjórðu bókina út eftir Elsubeth M. Fossádal, sum Edward Fuglø hevur myndprýtt. Elsubeth er lækni av yrki og skrivar bøkur, …
23-08-2018
Hvat skal Valdimar gera? Hann hatar ertrar, men hann noyðist at eta tær, annars fær hann ongan sjokulátuís. Og nú fær lítlasystirin, Lina, ís, tí h…
22-08-2018
Nýggj sniðskorin bók um Flekk eftir Eric Hill til tey smæstu. Bókin er skorin sum ein traktorur við hjólum undir sær. Í bókini verður sagt frá F…
05-07-2018
Ein bók, vit hava bíðað leingi eftir, men nú er hon her! Góðanáttsøgur til rebelskar gentur er ein verkætlan, sum tær báðar Elena Favilli og France…
28-06-2018
Ímynda tær at noyðast at vera netið fyriuttan. Tú verður send/ur út í eina fjarskotna bygd, har onki netsamband er og noyðist at finna aðrar mátar at …
27-06-2018
Triðja bókin í røðini um kotuloysaran William Wenton. Tær báðar fyrstu, Luridiumstjóvurin og Kryptalportalurin, komu í 2016 og 2017. Í Orbulator…
26-06-2018
Nýggj bók í røðini um Skrímslið Frank er nú givin út. Fyrsta Náttarskrímslið kom út í 2017 og varð útseld. Hon er uppafturprentað í sambandi við, …
22-06-2018
Børn mugu ikki fara inn á byggiplássið, og tað veit Bartal væl. Men ein dagin fer hann kortini inn á byggiplássið og roynir bæði trumluna, betongbilin…
21-06-2018
Tvær kvinnur hittast í Mykinesi, báðar brenna fyri listini. Vár Berghamar Jacobsen og Delia Ciccarelli. Delia minnist, at hon var ávegis oman rásin…
12-06-2018
So kom hann afturíaftur - dunnuungin Pu - nógv hava spurt eftir honum, tí hann er so ómetaliga fittur. Søguna eigur Jógvan Edmund á Geilini, og myndir…
30-05-2018
Ein sera viðkomandi grønur faktakrabbi er júst útkomin: Soleiðis skrivar tú tína allarbestu søgu! eftir Christopher Edge. Bergljót av Skarði hevur týt…
29-05-2018
Nýggjasta ungdómsbókin hjá Bókadeildini er So vøkur tú ert eftir Brynjulf Jung Tjønn. Heðin M. Klein hevur týtt til føoyskt. Mammubeiggin, Símun, f…
28-05-2018
Onnur bókin í røðini um træhúsið. Nú eru vit farin 13 hæddir upp aftrat. Andy og Terry hava skrivað og teknað eina stuttliga bók um upplivilsini uppi …
25-05-2018
Tríggjar góðanáttsøgur eftir kenda myndprýðaran Kitty Crowther. Lítlabjørn skal sova og vil hava mammuna at fortelja sær tríggjar søgur. Tær trí…
24-05-2018
Pápi Valdimar sigur, at nú skal Valdimar gevast at brúka suttu. Á dú, á dú! Tað er lættari sagt enn gjørt. Valdimar roynir, alt hann kann, at slepp…
23-05-2018
Nýggj bók til tey allarminstu. Kettan Lóa eigur ein vin, sum eitur Búi. Búi er ein gulur kanariufuglur, og hann er í heilum burturi. Nú leita…
09-04-2018
Til teirra, sum hava lisið tríverkið Myrkursins frumevni, sum Bókadeildin gav út í 2004-05, er hetta nýggja tríverkið hjá Philip Pullman Bókin um Dust…
06-04-2018
Ferðin, sum beiggjarnir Ari og Jóni hava vunnið í einum telduspæli, er farin í gongd. Málið er gongustjørnan Kepler 62e, sum er heili 1200 ljósár b…
05-04-2018
Norski rithøvundurin, Arne Svingen, er farin undir at skriva bókarøð um heimsins vandamiklasta harkalið. Higartil eru tríggjar bøkur komnar út í røðin…
04-04-2018
Tvær upprunaføroyskar bøkur eru komnar út um páskirnar. Tað eru tær báðar Áh Óh - Mánin! eftir Jenny Kjærbo og Eg eri ein prinsessa eftir Elina á Rógv…
27-02-2018
Fyrsta ungdómsbókin í ár er ein leikur, sum er bygdur yvir søguna um son Harry Potter, Albus, sum stríðist við byrðarnar av familjusøguni, sum hann on…
26-02-2018
Áttanda bókin í Pax-røðini er nú útkomin. Tað eru tey trý Åsa Larsson, Ingela Korsell og Henrik Jonsson, sum samstarva um bøkurnar. Åsa og Ingela s…
23-02-2018
Bókin, sum Bókadeildin hevur givið út til tey 6-8 ára gomlu, er góð á so nógvan hátt. Fyrst og fremst er hon ótrúliga stuttlig. Hon er eisini eitt …

robotstxt: allowed

filter: keep


text:
Ber ikki til at játta meiri pening til tunnilstoymi, soleiðis at bæði Fámjins og Dalstunnilin kunnu gerast fyrr enn ætla, so má Fámjin gerast fyrst, skrivar Sirið Stenberg á sínum Facebook-vanga.
Sirið Stenberg skrivar:
Sjálvsagt skulu tunlar gerast til smáplássini.
Fyri nøkrum árum síðan løgdu Páll á Reynatúgvu, og eg själv, uppskot á ting um at fáa tunnilstoymi i gongd aftur. Hetta fyri at skapa vón um framtïð á smáplássum, sum umframt ótryggar farleiðir eisini stríðast við minkandi fólkatali og øðrum, sum aðrastaðni i landinum er ókent.
Tï var eg millum teirra, sum fegnaðist almikið ta ið tunnilstoymi kom aftur á fíggjarlógina. So mikið størri er vónbrotið nú henda vælmeinandi ætlanin setir bygdir og fólk i landinum upp móti hvør øðrum, nú ósemja er um Fámjin ella Dalur skal gerast fyrst.
Sjálvsagt skulu bæði gerast.
Ein máti at loyst trupulleikan hevði verið at játta meira pening til tunnilstoymi so báðar verkætlanirnar kunnu gerast fyrr enn ætla. Ber hetta ikki til sigi eg sum landsstýrismaðurin. Famjin fyrst.


text:
Fyrsti steypadysturin hjá monnunum, sum var móti StÍF, byrjaði við rúkandi ferð. Frá byrjan fóru málini títt inn í báðum endum, nakað oftari í StÍF-málið, skal sigast, ja nærum eitt um minuttin fyrstu 10 minuttirnar. Støðan gjørdist 10-5 og 16-11 og tað luktaði av tryggari leiðslu restina av dystinum. Munurin á liðunum stóran part av fyrra hálvleiki var, at VÍF-verjan tók seg saman, samstundis sum verjan og StÍF-málverjarnir ikki høvdu sínar bestu dagar.
Stutt áðrenn fyrri hálvleikur var lokin, kom ferð á StÍF-leikararnar, sum skoraðu trý mál tveir teir seinastu minuttirnar. Eitt sindur sløsut av VÍF verjuni at loyva strandingum inn aftur í dystin beint fyri steðgin. Í steðginum løgdu StÍF-leikararnir nýggja ætlan fyri dystin, og longu frá byrjan í seinna hálvleiki sást, at strandingar ætlaðu at vísa, at teir eru steypaliðið burturav. Teir vóru komnir til Vestmannar at vinna. Nógv ferð var á leikinum eins og í fyrra hálvleiki, og tað sá út eina løtu, sum tað kundi eydnast strandingum at geva vestmenningum veruliga kapping. StÍF kom upp á javnt eina løtu og fór fram um við einum máli, 27-28.
Hesa løtuna gjørdu vestmenningar nakar feilir, sum teir vórðu revsaðir fyri. Tríggjar av seks útvísingum komu í fyrru helvt av seinna hálvleiki, og tveir leikarar fingu sínar tvær í part. Men á javnleikinum 28-28 tóku strandingar time-out, sum tað hinvegin vóru vestmenningar, ið gjørdu sær dælt av. VÍF fekk nú fýra mál á rað og var eftir lítlari løtu á odda við fýra málum. Gott verjuspælt og ein sera góð løta hjá Mladen saman við tryggum skotum var uppskriftin upp á góðu úrtøkuna hesar minuttirnar. StÍF royndi at koma afturíaftur, men tryggja spælið hjá VÍF í endanum á dystinum staðfesti ein 35-31 sigur.
Tvey stig í steypadysti móti StÍF er góð innløga. VÍF er í bólki saman við KÍF, H71 og StÍF. Hepna lagnan gjørdi, at vit hava tveir heimadystir og ein útidyst. Tað hepni eiga vit ikki at lata okkum gleppa av hondum. VÍF spælir heima móti KÍF komandi sunnudagin og móti H71 í Hoyvíkshøllini sunnudagin 4. februar. H71 og KÍF hava leikt sín dyst, sum H71 vann við tveimum málum.
VÍF-StÍF 35-31 (20-17)
Julian Olsen 9 mál, Sjúrður Olsen 9, Filip Jojic 9, Andrias Eriksen 4, Bjarti Hansen 2, Agga í Garðastovu 1 og Jákup Andreas Joensen 1.


text:
05.02.2013 -
Miðlabreytin í Nám X hevur havt eitt prát við ongan minni enn sjálvan formannin í næmingaráðnum, Kristian Paula Ellefsen.
Hvørjar avbjóðingar fært tú sum formaður í næmingaráðnum?
- Har eru nógvar. Eg kundi væl fortalt tær meir, men so hevði eg verið noyddur at dripið teg.
Hvussu dámar tær at ganga í Nám X?
- Mær dámar tað heilt væl. Tað er frálíkt.
Hvat gert tú í frítíðini?
-Spæli klaver og hondbólt við ÍA á Argjum.
Dámar tær væl at spæla hondbólt?
- Jú, tað dámar mær óluksáliga væl.
Ert tú nøgdur við leiktíðina, ið tú fært?
- Eg eri nøgdur við leiktíðina, sum eg fái, hóast hon er á bonkinum. Venjarin setur liðið.
Hvat er við tær og fronskum tónleiki?
- Tað er stemningurin. Ein verður heilt tendraður av fronskum tónleiki.
Hvaðar gongur leiðin eftir NámX?
- Eg fari í studentarskúlan, har eg ætli mær at hava franskt.
Hvat dámar tær væl at eta?
- Spagetti Carbonara og ein góðan búff.
Hvar sært tú teg sjálvan um 10 ár?
- Tað er ein góður spurningur. Tá verði eg at hoyra um allan heim.
Hjartans tøkk, Kristian Pauli!


text:
Orð: Henrik Wilhelm Eklund
Lag: William Batchelder Bradbury
Týtt: Victor Danielsen
1. Stíg upp, mín sál, á Nebo hæddir,
skoða í trúgv tey ljósu lond,
lýð á tey orð, sum heilsu bera
frá tí fríðu, bjørtu, heimsins strond!
Lurta, hoyr, tey við hásætið syngja,
fyri Lambinum hørpurnar slá,
øll tey vitni, sum sigurin vunnu,
øll, ið krossin her litu seg á!
Niðurlag: Vilt tú Jesusi møta við gleði
á tí strond, har ei stormar sum her,
vilt tú har við teim heiløgu hittast? –
Bygg á blóðið, har friðurin er!
2. Eyganum lyft nú sál, mót Zion,
gloym ei at søkja skatt tín har!
Og skalt við Jesusi tú líða,
størri lønin er, sum bíðar tær,
í tí stað, har Gud sjálvur er ljósið,
arvur liggur til hvønn tann, sum trýr;
mást tú mangt fyri sannleikan tola,
gloymt tað er, tá har uppi tú býr.
3. Harrin í dag teg kallar, vinur,
hoyr, hvat so enn tær forða má!
Vanst tú enn alt, hvat kann tað hjálpa,
um við tíni sál tú bøtti tá!
Lurta tí, nú ið hurðin er opin,
drála ikki nú longur ein dag!
Nú ið frelsa er frí tær tilboðin.
ivast ikki, men svara nú ja!


text:
Góði pedagogur - Legg frá tær
Jú av hjartanum meini eg tað, og sum skattgjaldari og harvið eri við at gjalda tykkara løn so skammist eg við tykkum og tykkara framferðarhátt.
Greinin er um tykkum, sum samfelagið hevur lati tykkum tað álit at tit skulu vera um okkara allar veikastu í samfelagnum, tit sum arbeiða á vardum stovnum undir landinum.
Tit hava sviki okkara álit á tykkum, tit vita væl hvat fylgir tað hevur at niðurleggja røktina av hesum stakkals menniskjum sum eru tey veikastu av teim veikastu her á landið. Tit vita væl at nógv av teimum eru alla tíð fult avhengi av at alt teirra lív koyrir eftir einari professionellari ætlan, nógv brúka eina fleiri ára verkætlan at byggja sín førleika upp har tit svíkja tey og fara heim grundað ónøgd við løn sum tit sjálvi hava valt at góðtaka tá tit átóku tykkum hesa álvarsomu ábyrgd, og sum tit nú hava sviki.
Tit hava sviki okkara álit við at svíkja familjur sum vóru um at skrædna sundur av ábyrgd og sorg yvir teirra fjølbrekað barn við at kroysta hesi stakkals menniskjur inn aftur í teirra heim við óbótaligum skaða fyri foreldur, teirra systkjum og annars avvarðandi. Taka tey innaftur 2-3 dagar og síðani aftur blaka tey útaftur til familjurnar.
Tit hava sviki okkara álit á tykkum at vera um øllum okkara autistum, tey sum als ikki tola broytingar har skaðin tekur mánaðir at byggja uppaftur.
Haldi ikki eg sigið ov nógv at tit hava við tykkara gerðum sparka og knúsa nógv av okkara sum uppá forhond liggja niðri. At sparka og knúsa ein liggjandi persón má vera at rokna sum tað mest ússaliga mann kann finna uppá. Tað ábyrgdina eiga og skulu tit pedagogar hjá tí almenna taka á tykkum.
Taki fult undir við útsøgnina hjá almannastjóranum, haldi at tit skuldi øll umhugsa at sagt upp, tit eru ikki verd at hava ábyrgdina av okkara veikastu í samfelagnum.
Undrist eisini yvir teir nógvu ikki faklærdu í felagnum, helst eru tit ein ikki so lítil partur í felagnum, hvat gera tit í verkfalli? Tit eru ikki partur av lønarósemjuni. Herrópið hjá felagnum er “líka útbúgving líka løn” tað vil siga at tit sum ikki eru útbúgvin fáa ikki eina krónu av úrslitinum av semjuni, tit fingu í boði, við dag eitt, ein lønarvøkstur uppá 2,3 og 2,5 % yvir 2 ár.
Ein fiskimaður sum dregur línu á opnum dekki í ódnarveðrið og ein kontórmús frá 8-16 kunnu tey samanlíknast í fortreytum til lønarsamráðingar? Nei, hugsi ikki. Líka so lítið kann man samanlíkna pedagogar sum ansa frískum børnum frá 8 til 16 og hava fríð hvørt einasta kvøld og vikuskifti, við pedagog sum arbeiðir á stovni við fjølbrekaðum, døgnið runt, hvønn dag, hvørt kvøld, eisini í vikuskiftunum har tey ofra samveru við familju og tað gongur bæði yvir børn og makað teirra. Sjálvandi skulu tey sum ofra mest fáa mest. Er tað ein framvegis trupulleikin at pedagogar hava somu lærutíð, so loys tað við at tey sum passa frísk børn fara niður í eitt ára útbúgving. Tað eru nógvar mammur sum hava klára at fostra børn upp uttan nakra útbúgving. Orsøkin er einføld: hjarta við í tí arbeiðinum tú gerð. Tó ikki misskilja meg pedagogar á barnagørðum gera eitt megnar gott arbeiðið og eru neyðugur at hava har til at lofta tey veiku børnini.
Tað kann bara ikki vera rætt at tey eru so nógv at tey dekka øll tey “frísku” børnini eisini. Tað vil svara til at vit eisini hava læknar sum dekka øll tey frísku fólkini í samfelagnum, so skuldi tað kanska veri fleiri hundrað læknar í Havn, tað kann ikki vera rætt.
At formaðurin í pedagogfelagnum sleppur so kredittleyst at vaska hendur sum ein annar Pilatus har hann ferð aftaná ferð sleppur at leggja alla ábyrgd av at tey í hansara felaga sparka og knúsa okkara allar veikastu, sum longu lógu niðri, yvir á almennu lønardeildina og tess politikarar. Ikki ein tann einasti mótspurningur frá útvarpsfólkunum um tykkara ábyrgd at sparka til liggjandi sjúk fólk.
Eg vil loyva mær at pástanda at um tey veikastu sjúku sum longu lógu niðri og sum nú vera niðursparkaði og skadd við varandi meini av pedagogum sum ikki kenna sína ábyrgd, um hesi fingu líka nógva rúmd í Útvarp Føroya sum tey samkyndu, so var verkfalli langsíðan av og pedagogarnir farnir, við skomm í sinnið, aftur til arbeiðis.
Anskar Hansen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Niels Petersen
28.08.2016 - 12:36
Ítróttur > Ítróttur > Fótbóltur
Áskoðaramet varð sett í gjárkvøldið, tá Løgmanssteypafinalan varð spæld á Tórsvølli. 4652 áskoðarar vóru til dystin, og teir settu sín greiða dám á. Langt áðrenn dystin møttu hundraðtals fjepparar, og beinanvegin var lagið har. rópan og geylan, trummur, fløgg og bannarar, hvørt um annað. Fyri ikki at tala um konfetti, sum allan dystin var grýtt inn á vøllin. Tað má hava verið eitt heilt serligt upplivilsi at spæla finaluna undir sovorðnum kørmum.
KÍ fjepparar vóru kanska fleiri í tali, men Víkinga fjepparar smæddust avgjørt ikki burtur. Alla somlu tíðina kempaðu áskoðarafjøldirnar ein intensan innanhýsis dyst um, hvørji vóru mælskari. Vit hoyrdu ymiskar fjepparasangir, og sjálvandi onkran argandi sang, men tað ger ikki petti. Tað skal til.
Portalurin hevði myndamannin Reidar F. Joensen til finaluna, og hann tók millum aðrar hesar myndirnar, sum síggjast niðanfyri, av sera væl uppløgdu áskoðarunum í gjárkvøldið.


text:
Orð og lag: Henry L. Gilmour
Týtt: Victor Danielsen
Upprunaheiti: Shipwrecked, but not lost
1. Sjólátna sál, sum onga bjarging sær,
vilt brúsar havið, eingin bátur nær,
og eingin hoyrir rópini frá tær –
tín eina hjálp er Jesus!
Niðurlag: Jesus kann hótta hitt villa hav,
Jesus, sum fyri teg lív sítt gav;
og tínum vanda veit Jesus av, Jesus, eina Jesus.
2. Sjólátna sál, ei bylgjan køva kann
hans rødd, sum doyði og tær lívið vann!
Lat stormin leika vilt – bert lít á hann!
Tín eina hjálp er Jesus.
3. Sjólátna sál, hann eymt teg hyggur á,
hann hoyrir róp títt har á villu vág,
lít bert á hann, um bylgjan brýtur há,
tín eina hjálp er Jesus.


text:
U15 dreingir sigraðu í suðri
Undan dystinum á Tvøroyri í dag, sá hendan uppgávan ikki sørt møtimikil út. Óvist var um okkara dreingir yvirhøvur fingu mannað lið, nú fleiri av stuðulsleikarunum ikki vóru tøkir, men hóskvøldið frættist, at suðringarnir høvdu játta at leika 9 ímóti 9.
Tá Smyril loysti klokkan 7 í morgun, manglaði enn ein í hópinum: venjarin sat eftir í Miðvági. Nú vóru góð ráð dýr. Annar venjari var settur til dystin, og ígjøgnum telefon fekk hann vegleiðing frá venjaranum, sum nú hevði fingið eygu í Miðvági. Ikki kann sigast annað enn at væl var vegleitt, tí tá dysturin var bríkslaður í gongd við Stórá, sást einki til hendan ruðuleika, sum valdaði áðrenn dystarbyrjan.
Tað tók ikki leingi hjá okkara dreingjum at leggja seg framum: tíðlja í fyrra hálvleiki bleiv Hjalmar spældur leysur í vinstru síðu, og einsamallur við málmanninum smekkaði hann bóltin í netið til 1-0.
Vit lógu á bóltinum allan hálvleikin, og hetta gav eisini úrslit. Stutt áðrenn hálvleik fekk Marjus bóltin á miðjuni, og sníkti seg snildisliga framvið einum suðringi fyri, og øðrum eftir, áðrenn hann sendi bóltin framvið málmanninum til hálvleikstøðuna 2-0.
Tá komið var út frá hálvleiki, tyktust okkara dreingir at verða blivnir móðir, og tí gjørdu suðringarnir sær dælt av. Miðskeiðis í 2. hálvleiki koma 3 suðringar framat okkara máli, við bert einum verjuleikara. Bjarni stríddist sum úlvur á skóg, fyri at bjarga støðuni, men av tí at eingin av viðleikarunum kom honum til hjálpar, eydnaðist til endans teimum at skora til 2-1.
Hetta tyktist at fáa lív í suðringarnar, sum eftir hetta høvdu mestsum alt spælið teir góðu 20 minuttirnar, sum vóru eftir av dystinum. Tað var tó júst trýstið hjá teimum, sum gav pláss til enn eitt mál til okkum. Heindrikkur fær bóltin á miðjum vølli, men er eltur av trimum verjuleikarum. Eingin teirra kláraði tó at rudda bóltin burtur, og tí kundi Heindrikkur seta bóltin í netið til 3-1.
Suðringarnir áttu tað mesta av spælinum, tað sum var eftir av dystinum, men ongantíð vóru teir meira enn hálvfarligir. Okkara vóru tó nærri við at skora, tá Ísak stutt undan dystarlok sendi eitt fríspart úr vinstru síðu á tvørtræðið.
Hýrurin var góður, tá dómarin floytaði dystin av. Sum Silas segði: "Da man skal hele vejen til Suðriar, kan man lige så godt ta' stigini med hjem!"
Í skrivandi stund er hópurin staddur í Pálshøll, har fyrireikingarnar longu eru farnar í gongd til heimadystin ímóti B71, sum verður spældur 14. apríl.
Liðið: Ólavur, Bjarni, Eiler, Silas, Ísak, Trygvi, Hjalmar, Heindrikur, Marjus og Rói.
Venjari: Richard
Hjálparvenjari: Markus Johansen


text:
Reglur fyri dómaran í liðkappingini
§1
Dómarin skal ansa eftir, at dysturin verður telvaður sambært galdani reglum hjá TSF eins og hann skal syrgja fyri, at reglugerð TSF er til staðar í talvhølinum, meðan telvað verður.
§2
Áðrenn dysturin byrjar, skal hann kanna eftir:
- at talvfólkið er sett rætt upp og at talvklokkur eru í lagi.
- at telvararnir á liðnum eru settir í samsvar við styrkilistan hjá felagnum
- at talvborðini eru sett soleiðis, at leikararnir ikki órógva hvønn annan ella verða órógvaðir av áskoðarum, og at friður er í talvhølinum.
§3
Dómarin skal seta klokkurnar í gongd til ásetta tíð. Hetta er eisini galdandi, sjálvt um ikki allir telvaranir eru møttir.
§4
Dómarin skal senda ein fullfíggjaðan dómaraseðil og avrit av øllum talvunum til kappingarleiðaran í seinasta lagi 3 ( tríggjar ) dagar eftir, at talvdysturin er telvaður.
Dómaraseðilin skal vera undirskrivaður av báðum liðformonnunum og dómaranum.
§5
Dómarin skal skrivliga boða kappingarleiðaranum frá, um dysturin er farin óregluliga fram.


text:
Impulsskeið fyri venjarum
TB | 11/03/16
Skeið fyri venjarum í fótbólti og øðrum bóltspølum
Gleði, bóltur og spæl
– um at brúka “bóltin”, tá tað ræður um.
6. apríl 2016 16:00-18:30 í Høllini í Trongisvági.
Endamál og innihald
Við gleðini í miðdeplinum verður arbeitt við grundleggjandi hugsanunum og virðunum, sum eru galdandi, tá talan er um ítrótt, spæl og rørslu á leikvøllinum.
Støði verður tikið í tilfarinum “Bingo bold” og “Brug bolden”. Eitt tilfar sum gevur hugskot um spøl, sum í sjálvum sær eru motiverandi, og sum eru løtt at venja. Eitt sett við 30 kortum, ella tilsamans 90 venjingum, sum luttakararnir kunnu ogna sær fyri 200 kr.
Bóltspøl eiga at innihalda flestu lutir í lívinum – tað at fáa avbjóðingar, at royna seg, at læra, at fegnast, at harmast, at vinna, at tapa, at eydnast og at brúka “bóltin”, tá tað ræður um.
Skeiðið er fyri barna- og ungdómsvenjararí fótbólti, men er avgjørt eisini viðkomandi fyri venjarar í øðrum bóltspølum.
Skeiðið er praktiskt, og lagt verður upp til, at luttakararnir eru virknir. – Eitt skeið í 2½ tíma, har vit gera tað, vit siga!
Málbólkur
Barna- og ungdómsvenjarar í fótbólti og øðrum bóltspølum.
Luttøkugjald
Ókeypis.
Luttakararnir kunnu tó ogna sær tilfarið “Bingo bold” & “Brug bolden” fyri 200 kr.
Tilmelding
Freistin at melda til er úti mikudagin 16. mars 2016. Tilmelding fer fram við at senda ein mail til Charlottu á cn282060@gmail.com ella send eini boð umvegis Facebook.
Instruktørur
Max Rasmussen, fyrverandi DGI og DBU instruktørur.
Max hevur verið instruktørur á fleiri skeiðum í Føroyum. Í 80 og 90-unum hjá FSF innan fótbólt og síðan aldarskiftið mest fyri námsfrøðingum og lærarum.
Max hevur seinastu 25 árini starvast í DGI sum ráðgevi og instruktørur, og hannhevur havt eitt ótal av skeiðum og tiltøkum fyri venjarum í ymiskum bóltspølum og ítótti annars.
Max Rasmusen er ímyndin av opinleika, gleði, elduhugi og rørslu. Og ikki minst evnar hann at motivera og seta viðkomandi spurningar – spurningar sum samantvinna tað fysiska, mentala og intelektuella.


text:
Anna skipaði fyri túrinum, hon bílegði útferðir, keypti bilettir og fekk pengarnar inn. Vit búðu á Future Inns í Hemingwaygøtu, stutt frá vágsøkinum. Hotellið var frálíkt, gott kamar, morgunmatur, barr osfr. Tað er ikki so pent uttan, men deiliga komfortabult.
Vit spákaðu oman til vágsøkið, har vóru matstovur og pubbar. Millenium húsið og Miðstøðin tann reyði drekin.
Hesi bæði taka sær av løttum saman við hundinum niðri við havnina. Hundur er sera nógv avmyndaður í býarmyndini. Turið helt, at útgrevstrar um túsund ár fara at sanna, at hundur var høvuðsgudur í okkara tíð.
Fish'n chips í Eli Jenkins, og morlaðar grønar ertrar. Leskiligt.
Drekin er høvuðssúmbolið, hann sært tú allastaðni, á bommum, kortum, flaggi, rokningum ....


text:
Tíðindi
9. august 2018
Ulf Blossing hevur verið við í gransking innan svensku skúlaskipanina. Frá hesi granskingini kom bóklingurin: ”Att organisera for skolfremgång”.
Tað var ein ómetaliga áhugaverdur Blossing, sum eftir tógvið stríð kom á summarskeiðið hjá NLS. Hann greiddi frá, hvussu tey høvdu valt at granska innan skúlar við framgongd í Svøríki. Tað eru altíð nógv atlit at taka, tá gransking fer fram. Her høvdu tey valt at hyggja at, hvørjar umstøður vóru galdandi í 4 av teimum skúlunum, sum høvdu havt framgongd frá 1998 til 2011, og hvørjar umstøður vóru í 4 av teimum skúlunum, sum høvdu havt størst afturgongd í sama tíðarskeiði. Við øðrum orðum hava tey hugt at teimum skúlunum, sum hava klárað seg best, og teimum, sum hava klárað seg ringast.
Felags fyri skúlarnar, sum kláraðu seg væl, var, at starvsfólkið hevði eina felags fatan av arbeiðsstrukuri, normum og mentan. Lærarar høvdu eina felags kenslu av skúlanum, og hetta gjørdi, at lærarar tóku felags ábyrgd av næmingunum, undirvísingini og læringini, sum skuldi fara fram.
Á skúlunum, sum kláraðu seg illa, arbeiddu lærararnir eftir egnari sannføring. Tað var ikki felags reglur og mentan á skúlanum. Hvør lærari gjørdi sítt, og hvørki í lærugreinunum ella flokkum vóru málini felags.
Ulf Blossing vísti eisini á, at tað er trupult at broyta skúlamentanir, sjálvt um man veit, at tær ikki eru góðar, tí normar, reglar og sannføringar eru truplar at broyta. Um vit ynskja ein góðan skúla, so er tað umráðandi, at vit hava kensluna av felags ábyrgd, eisini av teimum næmingunum, vit ikki varða av. Á teimum skúlunum, sum kláraðu seg væl, vóru nýggju lærararnir undirvístir í, hvussu arbeiðið fór fram á skúlanum. Málini og virðini á skúlanum vóru týðilig, og tað vóru fólk á staðnum, sum allatíðina vísti á, hvussu vit arbeiða, og hvat arbeiða vit fram ímóti.
Tað er ilt at siga, hvussu stendur til í føroysku skúlunum, men tað hevur verið siðvenja í Føroyum, at hvør passar sítt, og vit blanda okkum ikki í arbeiðið hjá okkara starvsfelaga.
Ynskja vit at betra um skúlaskapin í Føroyum, so kundi hetta verið vert at hugt nærri at, og soleiðis fingið íblástur til tað arbeiðið, sum skal til fyri at betra um skúlan.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Heðin Mortensen 07.04.2018 (09:58)
Heit luft frá Poul
Heit luft frá Poul
Í vikuni hevur Poul Michelsen, landsstýrismaður og formaður í Framsókn, givið ilt av sær og sigur, at javnaðartingfólk í sjálvdrátti fara saman við andstøðuni um mál. Heldur skuldi hann hug inn í seg sjálvan, tí har sær ikki alt ov gott út!
Millum annað sipar hann til uppskotið, undirritaði hevur verið við til at sett fram, men sum bara er ein áheitan á avvarðandi landsstýrismann um at kanna, um Fámjinstunnilin kanska kann gerast fyri teir pengar, ið síggja út til at verða spardir við einum bíligari Hvalbiartunli.
Tað er altso nógv fyri at síggja landsstýrismannin hjá Framsókn peika eftir øðrum, tí samgongustevið skal eitast at vera ov vánaligt. Og tí noyðist eg eisini at minna hann á, at hann sum landsstýrismaður fult út er undirlagdur løgtingsins vilja.
Gamaní, hava vit eitt samgonguskjal at halda okkum til, men tað er fullkomuliga tápuligt at læsa seg fastan í ting, sum flyta seg, so hvørt sum tíðin gongur. Og eitt av hesum tingum eru júst tunlarnir og tær ætlanir, ið eru lagdar á tí økinum.
Her er einki hjá Poul Michelsen at koma eftir, tí fyri mítt viðkomandi havi eg ikki lagt nakað sum helst uppskot fram, sum er í stríð við samgonguskjalið, men haldi tað hinvegin vera óðamannaverk, at tað ikki skal bera til at biðja um at fáa ætlanir kannaðar, so vit kunnu fáa vissu fyri, um skil er í teimum ella ikki.
Hevur sjálvur sovið
At fleiri stórmál drukna í “garvillum tunnilsætlanum, har tinglimir úr Javnaðarflokkinum hava ein høvuðsleiklut”, er so langt úti, at eg má spyrja, hvat Poul Michelsen billar sær inn! Sjálvur er hann partur av landsstýrismanningini, ið júst hevur verið við til at drukna eitt týdningarmikið mál, sum er innkomuvegurin til Havnina, nú Eysturoyartunnilin er komin væl áleiðis.
Í ár eru 8,5 milliónir krónur settar av til innkomivegin, men næsta ár arbeiðir landsstýrið við tveimum neyðars milliónum krónum, ið eru eitt beinleiðis lyftisbrot og reinur ørskapur, ið bæði Poul Michelsen og landsstýrið annars má taka ábyrgd av.
Hevði verið gjørt, sum eg longu langt síðani mælti til, var farið undir at gera innkomuvegin longu í 2015, so hann í øllum førum lá eitt stig framman fyri tunnilin. Tað ber altso ikki til, at ein innkomuvegur til Havnina ikki skal vera liðugur fyrr enn í 2022, tá Eysturoyartunnilin er liðugur í 2020!
Var nakað skil í, so vóru sjálvandi einar 30 milliónir krónur játtaðar beinanvegin, so innkomuvegurin fór í gongd beinanvegin, og síðani skuldu 30 milliónir krónur verið játtaðar um árið, til vegurin var liðugur, tí við eini slíkari játtan kundu vit altíð sett meira ferð og meira pengar av, so hvørt sum brúk var fyri tí.
Tí er tað sum at hoyra loppu goyggja, tá Poul Michelsen brádliga skal læra øll onnur um, hvussu tingini skulu gerast. So leingi sum hann og restin av landsstýrinum ikki arbeiðir við eitt sindur av sunnari fornuft, skal hann ansa sær við at seta tingini upp í ein spíss.
Heðin Mortensen
løgtingsmaður
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í Bretlandi eru røddir frammi um at bøndir skulu fáa samsýning fyri at varðveita torvheiðar og mold við nógvum kolevni í. Endamálið er at minka um CO2 útlátið, ásannandi at torvheiðarnir og hálendis-mold eru størstu kolevnagoymslurnar í Bretlandi.
Tað er umsitingarstovnurin National Trust sum mælir til, at serliga bøndur við hálendis-festum skulu hava samsýning fyri at verja villini dýr, landsløg, vatn og kolevnisgoymslur, umframt at hava alidjór.
Lendið skal ikki veltast! Hildið verður, at passaligt bit ger hesi hálendis-mold til kolevnagoymslur, har meira legst afturat hvørt ár. Er bitið ov stórt, so skrædnar svørðurin, og lendið hevur útlát við sær ístaðin.
Við ongum biti er tó eisini væntandi, at lendið fer at vera atvold til økt CO2 útlát, tí uttan bit tekur viðarvøksturin dik á seg, og hetta turkar turkar lendið.
Torvheiðar eru tann størsta einstaka kolevnisgoymslan í Bretlandi. Tey hava roknað út at bretska niðanjarðar goymslan av kolevni er einar tríggjar milliardir tons (!), og hetta er meira kolevni enn tað, sum er goymt í øllum skógarvøkstri í Bretlandi og Fraklandi tilsamans.
Føroysk mold hevur ikki minni av kolevni í sær enn bretsk mold, men sum ikki einaferð, onki er gjørt fyri at kanna hetta. Kyoto protokollin viðmælir at hetta verður gjørt. Roknast kann við, at næsti veðurlagssáttmálin fer at krevja hetta.
Og so er spurningurin hvat føroyingar fara at halda um ein sáttmála, sum fer at krevja at allur hagi verður varðveittur, og seyðatalið fingið á eitt passaligt støði. Møguliga fer tað at bera til, um allir bøndur, bæði festi- og ognarbøndur, fáa eina samsýning fyri at varðveita og verja lendið.
Tað er IKKI traðarseyðurin sum skal minkast í tali, men tann seyður sum gongur í haganum. Serliga er tað vetrarbitið sum slítur.
Sí annars gjølliga viðgerð (á enskum) í Guardian: her
Og meira generelt um veðurlagsbroytingar og útlát (á føroyskum): her


text:
Nýggja Búskaparráðið skipað
Sverri Hansen heldur fram sum formaður í nýggja Búskaparráðnum, sum hevur ein nýggjan lim
Á fundi hósdagin 29. desember 2016 hevur nýggja Búskaparráðið skipað seg við Sverra Hansen,
cand.oecon., sum formanni, og Herit Albinus, MSc Econometrics & Mathematical Economics,
sum næstformanni. Nývald sum limur í Búskaparráðnum er Ester Hansen, cand.polit.
Skrivarar ráðsins er teir somu: Ólavur Christiansen, cand.polit. og PhD, er skrivari í fulla tíð,
og Hallur Markná, cand. polit., er skrivari í hálva tíð.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Í tíðindaskrivi verður boðað frá, at Landssjúkrahúsið fær neyðuga peningin, soleiðis at játtanin røkkur til vanliga virksemið. Í síðstu viku kom fram, at játtanin til at senda fólk av landinum í viðgerð ikki rakk fyri alt árið.
Landsstýrið hevur viðgjørt málið fyrrapartin, og løgmansskrivstovan skrivar í tíðindaskrivi, at umbøn um eykajáttan er latin tinginum. Landsstýrið vónar, at løgtingið fer at viðgerða málið sum eitt skundmál.
– Sjúkrahúsverkið er ein høvuðssúla í okkara vælferðarsamfelag. Eitt dygt og trygt heilsuverk er eitt aðalmál hjá samgonguni, og tá ið játtanin ikki røkkur til vanliga virksemið fyri eina so grundleggjandi tænastu, so mugu vit politikarar sjálvandi tryggja, at virksemið kann halda fram, sigur Aksel V. Johannesen, løgmaður í tíðindaskrivinum, sum er sent vegna løgmann, Aksel V. Johannesen, og Sirið Stenberg, landsstýriskvinnu í heilsu- og innlendismálum.


text:
Skrivað hevur Mortan Enni
Suðuroyingarnir eru útslignir13. juni 2018 | Mortan Enni
Tað er stuttligt at verða B36’ari og at sigla norður um fjørð í dag. Tað var als ongin ivi, um hvør tað betra liðið var. B36 stýrdi dystinum frá fyrsta bríksli. Teir spæla við høgum pressspæli, og verjan hjá okkum … Les meira
Endiliga vunnu okur25. apríl 2018 | Mortan Enni
Oddaliðið og steypavinnarin frá 2016 var á vitjan í Trongisvági fyri aðru ferð í 2018. KÍ hevur altíð havt tað trupult við Stórá. Sum oftast eru marginalarnir falnir í teirra lut, og teir hava altíð verið noyddir til at stríðast … Les meira
Tap í illveðrinum við Stórá11. mars 2018 | Mortan Enni
Tað var illveður í Trongisvági, tá TB/FC Suðuroy/Royn og NSÍ spældu. NSÍ hevði undanvind at byrja við og teir trillaðu bóltin fyri tað mesta runt á teirra egnu hálvu. Hesum spælinum vóru vertinir nøgdir við og leikliga gongdin darvaðist enn … Les meira
Hepnið var ikki við TB7. juni 2015 | Mortan Enni
Tað var eitt skert TB-lið, sum skuldi spæla móti B36 í Trongisvági. Franck er farin til Fraklands at fáa greiði á persónlig viðurskifti, Albert Adu er skaddur og íslendarin á vinstra bakki, Andri Freyr, breyt hondina móti ÍF seinast. Umframt … Les meira
Mortan og Heini meta um 9. umfar2. mai 2015 | Mortan Enni
Eg og Árni Vang tippaðu ikki serliga væl seinast. Okur fingu onki plettskot, og einans nøkur røtt boð, men tí seinasta umfar var eisini svikafult. Árni fekk fong í Vági og í Klaksvík og eg fekk fong í Vági, Klaksvík … Les meira
Mortan og Árni Vang tippa24. apríl 2015 | Mortan Enni
Tippingin gekst sum heild væl hjá mær seinast. Verri var hjá John Reid. Tað, sum kappingin hevur lært okkum í 2015 er, at onki er givið frammanundan. Illveður hevur spælt øllum liðunum eitt puss, og sum heild er botnstøðið høgt … Les meira
Mortan bjóðar John Reid av18. apríl 2015 | Mortan Enni
Júst sum eg helt, at eg hevði funnið lykilin til at finna tey røttu úrslitini í Effo-deildini, datt alt á gólvið aftur. Tað vísir seg, at øll eru før fyri at taka stig frá øllum. Kappingin er sera jøvn í … Les meira
Víkingur á vitjan17. apríl 2015 | Mortan Enni
Í 71 min. megnaði TB at halda tætt móti B36, tað var trunkaspæl í 16 metriunum, sum útloysti heimasigurin. Við 10 monnum í 45min er tað trupult hjá øllum í Gundadali. Hesar óneyðugu ónollurnar fara at koma okkum aftur um … Les meira
Mortan og Pætur gita um umfarið11. apríl 2015 | Mortan Enni
Tað gekst sera væl við tippingini hjá mær seinast. Uni fekk fýra røtt skot, men ongan fultreffara. Eg, harafturímóti, fekk tvey røtt og tveir fultreffarar.
Støðan er nú:
Vinir: 11 stig Mortan: 14 stig
Tipparin í dag er ein B36ari … Les meira
Aftur í Gundadal11. apríl 2015 | Mortan Enni
TB kom væl og virðiliga á jørðina aftur um páskirnar. Hetta er einans okkum sjálvum at takka. Okur góvu NSÍ ov langar teymar í fyrra hálvleiki, og teir revsaðu okkum. Hóast TB bardi seg manniliga aftur í dystin, var … Les meira
Toppdystur við Stórá31. mars 2015 | Mortan Enni
TB spælir sín næsta dyst heima vid Stórá móti NSÍ á skertórsdegi. Tad kennist løgið, men hetta er ein toppuppgerð í Effodeildini í 5. umfari. Okur lata okkum ikki taka á bóli av støðuni okur eru komnir í, tí Effo-deildin er eitt … Les meira
Mortan og Thomas Hans21. mars 2015 | Mortan Enni
Gesturin hesa vikuna er Thomas Hans Lamain Rubeksen. Thomas Hans traðkaði sínar gaggur í B36. Á ungdómsárun var hann kendur sum ein málrevur av teimum heilt góðu. Hann hevði eitt framúr spark umframt eitt gott máltev. Tað var ikki løgið, … Les meira
Mortan og Janus Kjærbo13. mars 2015 | Mortan Enni
Vegna misskiljingar og tíðartrýst hepnaðist ikki at gera eina forsøgn til annað leikumfar. Men tykur skulu ikki svíkjast aftur!
Seinast gekst rímuliga væl hjá bæði Jákup Ósá og Mortani. Jákup fekk ongan fulltreffara, men hann tippaði rætta vinnaran millum NSÍ … Les meira
Slagið um Suðuroynna12. mars 2015 | Mortan Enni
Tað verða tvey altrá lið, ið bresta saman á Eiðinum í Vági leygardagin. FCS hevur verið fyri tveimum lemjandi ósigrum í tveimum teimum fyrstu umførunum, og TB hevur fingið tveir javnleikir.
Fyritreytirnar hjá FCS í byrjaninni av kappingini hava ikki … Les meira
Dystarupptakt AB-TB5. mars 2015 | Mortan Enni
Næsti dysturin hjá TB verður móti AB á Argjum. AB fekk eitt frálíkt úrslit móti HB í Gundadali, og staðfesti einaferð enn, at teir kunnu lættliga spæla við móti øllum FM-biðlunum.
AB hevur í langa tíð verið eitt felag, ið … Les meira
Mortan móti Jákup Ósá27. februar 2015 | Mortan Enni
Heimasíðan fer undir ein nýggjan tátt, har Mortan fer at bjóða vinum og kenningum av, har tey fara at tippa umførini í Effo-deildini. Tá kappingarárið er av, sæst, hvørt Mortan hevur munin á sínum vinum ella um hann farin heilt … Les meira
Upptakt TB – KÍ26. februar 2015 | Mortan Enni
Kappingin verður skotin í gongd sunnudagin.
Fyrsti dysturin hjá TB í 2015 verður, tá KÍ kemur á vitjan við Stórá. KÍ, sum seinastu árini, kanska einamest av høvuðsstaðarpressuni, hevur verið skírt sum ein lokalur outsidari til FM-heitið. Hetta er ikki … Les meira
Stórsigur á Royn18. januar 2015 | Mortan Enni
TB og Royn spældu ein venjingardyst við Stórá ídag. Líkindini vóru ikki meira enn næstbest, tað var kalt og illfýsið, men hóast keðiliga veðrið, hevði eitt sindur av fólki leitað sær til Trongisvágs.
TB hevur fingið 3 nýggjar leikarar at … Les meira


text:
Pálmasunnudagur
Pálmasunnudagur hevur navn eftir teimum pálmagreinum, ið fólk breiddu á vegin, tá Jesus reið inn í Jerúsalem á einum asna. Í krígstíð reið kongur á rossi, men í friðartíð varð asnin vanliga nýttur. Jesus reið á einum asna; hetta merkti kanska, at hann kom við friði. Hetta er inngangurin til páskavikuna, sum eisini verður nevnd dymbildagavika ella stillavika.
Bíbliusøgan[rætta | rætta wikitekst]
Pálmasunnudagur verður hildin til minnis um hesa hending:
"Jesus visti, at tíðin nærkaðist, at hann skuldi doyggja. Hann bað lærusveinar sínar fara eftir einum asna og fylinum hjá tí. So reið Jesus inn í Jerúsalem. Hetta var tekin um, at hann kom við friði. Ein fjøld av fólki stóð fram við vegnum í Jerúsalem og heiðraði hann sum kong. Í virðing fyri Jesusi tóku tey pálmagreinar av trøunum og løgdu á vegin. Somuleiðis yvirklæði teirra. Tey róptu: – Hosianna, Dávids sonur! Vælsignaður veri tann, ið kemur í Harrans navni! Hosianna í hægsta himli!"
- Úr Matt. 21,1-12.


text:
Brúdleyp
19. mai 2012
Leygardagin 19.05 giftust Eva og Jógvan Jón úti í Dímun. Vígslan var í kirkjugrundini og veistlan stóð í framleiðsluhúsinum.
Veðrið var av tí besta hendan dagin og sannur hátíðardámur kendist, tá brúdleypsgestir í stórum tali, komu til oynna hendan dagin.
Umframt at hava væl skipaðan føroyskan dans spældu systkini av Kamarinum til dans um náttina.
Samanlagt vóru vit 94 fólk á oynni hendan dagin.
Ein hjartans tøkk til øll tykkum, sum gjørdu okkum dagin til nakað heilt serligt.
« Aftur


text:
"At velja at liva við tí, man fær"Sum einans 32 ára gomul og mamma at trimum smágentum fekk Gunnvá Tróndardóttir Joensen staðfest sclerosu. Hon fór frá at klára alt sjálv voð børnum og húsi, meðan maðurin var burturi á
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er bara eitt verri enn, at fólk tosa um ein. Tað er, at eingin tosar um ein"
Oscar Wilde


text:
Spurningar um frítíð
- Eyka frívikan:
-
Galdandi frá 1.jan.2004 hava limir rætt til eina serstaka fríviku – Henda frívíka hevur serligar reglur og er ikki tengd at Frítíðarlógini.
Reglurnar finna tit á heimasíðuni undir ”Sáttmálar” / avtala um serstaka frívíku.
- Hvør tekur avgerð um, nær frítíðin skal haldast
-
Sambært frítíðarlógini er tað arbeiðsgevarin, sum í samráð við løntakaran ásetur nær frítíðin skal haldast.
Tó verður ásett í lógini, at minst 24 dagar av frítíðini skulu gevast samanhangandi í tíðarskeiðnum millum 2. mai og 30. september.
Rættur arbeiðsgevarans at taka endaliga støðu til nær summarfrítíðin skal takast merkir eisini, at um arbeiðsplássið steingir ávísa tíð, hevur løntakarin skyldu til at taka summarfrítíðina hetta tíðarskeið alt undir tí fyritreyt, at 24 daga reglan sum nevnd frammanfyri verður hildin.
- Hvat hendir um løntakari gerst sjúkur, áðrenn hann skal byrja summarfrítíð sína
-
Um løntakari gerst sjúkur og boðar arbeiðsgevaranum frá hesum, áðrenn summarfrítíðin skal haldast, so verður summarfrítíðin útsett so leingi viðkomandi er sjúkrameldaður.
Um talan er um arbeiðspláss sum steingir í summarfrítíðini og løntakari gerst sjúkur t.d. 2 dagar áðrenn summarfrítíðin skal byrja og t.d. er sjúkrameldaður í 10 dagar, so byrjar summarfrítíðin hjá viðkomandi ikki fyrr enn viðkomandi er frískur aftur.
Í slíkum føri eigur viðkomandi sostatt 8 dagar eyka summarfrí, sum arbeiðsgevarin leggur í samráð við viðkomandi løntakara.
- Hvat hendir um løntakari gerst sjúkur í summarfrítíðini:
-
Um løntakari gerst sjúkur í summarfrítíðini hevur ein ikki rætt til eyka summarfrítíð.
Undir serligum umstøðum, kann løntakari søkja um at fáa frítíðina góðgjørda frá arbeiðsgevaranum.
Hvussu er rættarstøðan, tá løntakari verður sagdur úr starvi:
Í lógini er ásett, at um løntakari er uppsagdur, so má frítíðin ikki leggjast inn í uppsagnartíðina.
Hetta merkir, at viðkomandi løntakari í slíkum føri, bæði hevur rætt til summarfrítíð og uppsagnarfreist smb. galdandi lóggávu.
- Serstakir frídagar samb. ásetingar í sáttmálunum:
-
Um serstakir frídagar, s.s. ólavsøkuaftan og ólavsøkudagur liggja í summarfrítíðini, eigur løntakari hesar dagar afturat frítíðini.
Tó er hetta ikki galdandi um ein serstakur frídagur fellur á ein sunnudag.
Gerðarættur 06.05.1997:
Indkærede, Føroya Landsstýri, bør overfor kærende, Starvsmannafelagið, anerkende, at funktionærer, som afholder ferie efter § 15, stk. 4, i den mellem parterne gældende overenskomst, har ret til en ekstra feriedag, når en af de overenskomstens § 14 angivne fridage falder på en ugedag, som ikke er en søndag.
Voldgiftsretten skal i den forbindelse bemærke, at denne opfattelse ganske samsvarer med retsstillingen i Danmark og den herom foreliggende litteratur, jfr. t.ex. Lisbeth Lollike “Ferieloven med kommentarer”, 6. udgave, side 139, samt Louis beck Nielsen “Ferieloven”, 1. udgave, side 104, hvor det bl.a. anføres at det i administrativ praksis er fast antaget, “at ferie ikke kan placeres på traditionelle helligdage, Påsken, Kristi Himmelfartsdag, Store Bededag, Pinsen, 1. og 2. Juledag og 1. Nytårsdag og ej heller på traditionelle overenskomstmæssige fridage…”.
120 – daga reglan
- 120 – daga reglan
-
Stutt yvirlit yvir reglurnar um sokallaða 120-daga regluna.
Hvat er ”120-daga reglan” ?
120-daga reglan merkir, at arbeiðsgevarin kann siga starvsfólkið úr starvi við 1 mánaða freist til ein 1. í mánaðinum, tá starvsfólkið hevur fingið løn undir sjúku í 120 dagar innan fyri eitt 12 mánaðar tíðarskeið,
- hetta merkir, at sjálvt um starvsfólk hevur vunnið sær rætt til t.d. 6 mánaðar uppsagnar-freist, so kann arbeiðsgevarin siga starvsfólkið upp við 1 mánaða uppsagnarfreist, men bert um niðanfyri nevndu treytir eru loknar.
Almennar treytir fyri at 120-daga reglan skal kunna nýtast:
- talan skal vera um løntakara, sum er fevndur av starvsmannalógini ella at fakfelagið og arbeiðsgevarasíðan í sáttmála sínum hava ásett, at starvsmannalógin er galdandi (t.d. kann sáttmálin hava hesa orðing: ”viðvíkjandi uppsøgn er starvsmannalógin galdandi”)
- skrivlig og greið avtala skal vera gjørd millum arbeiðsgevaran og starvsmannin um at 120-daga reglan er galdandi, t.d. í setanarskrivi. (hendan avtala kann gerast í sambandi við starvssetan ella seinni, men kann ikki gerast millum fakfelagið og arbeiðsgevaran/arbeiðsgevarafelagið)
Nær kann arbeiðsgevarin brúka 120-daga regluna?
Ítøkjuligu treytirnar fyri at brúka 120-daga regluna (t.v.s. at siga starvsfólk upp við 1 mánaða uppsagnarfreist) eru:
- starvsfólkið skal hava fingið løn undir sjúku í minst 120 dagar innan fyri 12 mánaðar (ikki neyðugt at talan er um samanhangandi sjúkradagar),
- arbeiðsgevarin sigur starvsfólkið úr starvi uttan óneyðugt drál, tá starvsfólkið hevur fingið løn í 120 dagar undir sjúku innan fyri 12 mánaðar (t.v.s. at uppsøgnin vanliga skal verða framd innan 10 – 12 dagar.
- Um uppsøgnin t.d. verður framd 2 – 3 vikur aftaná, at 120 eru farnir, so eru vanligu uppsagnarfreistirnar galdandi. Um arbeiðsgevarin í tílíkum førum skal brúka 120-daga regluna, so má hann bíða til starvsfólkið aftur verður sjúkrameldað 120 dagar, men sjúkradagarnir frammanundan kunnu ikki roknast við í uppgerðini av 120 døgunum.)
- uppsøgnin verður fráboðað meðan starvsfólkið er sjúkrameldað (t.v.s. at tilber ikki at brúka 120-daga regluna, um starvsfólkið er komið aftur til arbeiðis, tí so má arbeiðsgevarin bíða til starvsfólkið aftur verður sjúkrameldað, men sjúkradagarnir frammanundan kunnu heldur ikki í tílíkum førum roknast við í uppgerðini av 120 døgunum.),
- uppsøgn eftir 120 daga regluni kann brúkast, sjálvt um viðkomandi frammanundan er sagdur upp við vanligari freist, men vanliga uppsagnarfreistin ikki er farin.
Hvørjir sjúkradagar verða roknaðir við í sambandi við uppgerðina av 120 sjúkradøgunum?
Teir sjúkradagar, sum verða roknaðir við í sambandi við uppgerðina av 120 døgunum eru (um starvsfólkið fær løn undir sjúkuni):
- allir kalendaradagar, har viðkomandi starvsfólk er sjúkrameldað – vanliga eisini leygardagar og sunnudagar, um starvsfólkið var sjúkt hesar dagar (fyri fastlønt),
- sjúkradagar uttan mun til hvør orsøkin er til sjúkuna (t.d. eisini, har sjúkan stavar frá skaða á arbeiðsplássinum. Tó ikki sjúka orsakað av barnsburði)
- Hvørjir dagar verða ikki roknaðir við í sambandi við uppgerðina av 120 sjúkradøgunum?
- sjúkradagar, har orsøkin til sjúkuna er at kvinna er við barn (sambært javnstøðulógini),
- frítíðardagar (feria) – í hvussu so er sjúkradagar, sum byrja aftaná at starvsfólk er byrjað frítíð (feriu) sína, og til starvsfólkið skal byrja aftur at arbeiða eftir frítíð sína (um frítíðin verður útsett eftir avtalu við arbeiðsgevaran, so er talan um løn undir sjúku og so telja dagarnir við í uppgerðina av 120 døgunum),
- um starvsfólk er sjúkrameldað t.d ½ dag, so skal bert hesin ½ dagur roknast við sum sjúkradagur
Uppsøgn
- Uppsagnar mannagongdir
-
Sambært Fyrisitingarlógina skal hoyringsskriv sendast til tann, sum ætlanin er at siga úr starvi. Viðkomandi hevur í minsta lagi 14 dagar at geva sínar evt. viðmerkingar til hoyringsskrivið til arbeiðsgevarin – Starvsfólk kann tó hava krav um longri hoyringsfreist, tí tað sum umráðandi er, at starvsfólkið veruliga fær stundir at gera viðmerkingar sínar til ætlaðu uppsøgnina.
Starvsfólk kann eisini altíð biðja um skjalainnlit
Felagið skal altíð smb. sáttmálan – hava skrivliga fráboðan, um arbeiðsgevarin hevur ætlan at siga fólk úr starvi – har grundgevingin skal vera tilskilað, soleiðis at felagið fær mett um grundgevingina.
Heldur Føroya Pedagogfelag, at uppsøgnin ikki skal fremjast, ella at uppsøgnin ikki er nóg væl lýst, kann felagið krevja uppsøgnina viðgjørda á fundi við setanarmyndugleikan, áðrenn uppsøgnin verður givin.
Um ongar viðmerkingar eru til hoyringsskrivið ella einki nýtt fyriliggur í málinum, og felagið ikki hevur nakrar viðmerkingar, kann uppsøgnin gevast við galdandi uppsagnarfreist. ( sí skjal ”Uppsagnarfreistir”).
Uppsøgnin er altíð at rokna frá einum 1. í fyrstkomandi mánaði.
Viðmerkjast skal, at forvunnin frítíð smb. Frítíðarlógina ikki kanna leggjast inn í uppsagnarfreistina.
Smb. Álitisfólkaavtaluna stk.7, skal leiðslan samráðast við álitisfólki, tá talan er um setan ella uppsøgn av starvsfólki.
- Uppsagnarfreistir
- Uppsagnarfreist smb. Starvsmannalógina § 2, stk.2:
Uppsagnartíðin:
Summar og feriulegur
- Gjald fyri summar og feriulegur
- / sí áseting í sáttmálanum. §12. Gjald fyri summar- og frítíðarlegur (Sáttmálin fyri pedagogar)
Felagið fær nógvar fyrispurningar um løn og eykaviðbót , tá limirnir fara á summar- og feriulegur. Tað vísir seg ofta at greinin í sáttmálanum um summar- og feriulegur verður tulkað ymiskt og oftani misskild.
Felagið skal tí hervið útgreina, hvussu greinin skal umsitast og skiljast:
Løn undir leguni.
Løn verður latin fyri 8 tímar fyri hvønn byrjaðan legudag. – viðmerkjast skal, at øll starvsfólk, sum eru við á leguni fáa løn fyri 8 tímar eisini tey sum vanliga arbeiða niðursetta tíð.
Leguviðbótin er fyri hvønn byrjaðan legudag kvøldviðbót fyri 16 tímar – Kvøldviðbótin er pr.1.10.2018 Kr. 27,23
Um legan fellur á leygar- sunnu- og halgidagar ella ein serstakan frídag er viðbótin tann dupulta.
Viðmerkjast skal, at tann tíðin ein er til arbeiðis, áðrenn farið verður á legu og tá ein kemur aftur av legu er, at rokna sum eyka arbeiðstíð útyvir 8 tíma dag, tvs. at um:
farið verður á legu
ein týsdag kl.10.00 og starvsfólkini møta kl. 8.00 gevur hetta 2 eyka yvirtímar (2 x 1,5) = 3 tímar
komið verður aftur av legu
fríggjadag kl.13.00 og farið verður heim kl.16.00 gevur hetta 3 eyka yvirtímar (3 x 1,5) = 4,5 tímar


text:
Útbjóðing av bussleiðini í Sunda kommunu
Bussleiðin í Sunda kommunu verður við hesum útboðin í almennari útbjóðing. Sáttmálin verður galdandi í 5 ár frá 1. januar 2019.
Áhugað kunnu fáa útbjóðingartilfar við at venda sær til Djóna Thomasen, advokat á tel. 239595 ella djoni@advokat.fo.
Tilboðini kunnu latast inn við telduposti á djoni@advokat.fo ella í afturlatnum brævbjálva til kommunuskrivstovuna. Merkið brævbjálvan “tilboð uppá bussleiðina”.
Tilboð skulu vera inni í seinasta lagi 1. november 2018 kl. 12.00, tá tey verða latin uppá á kommunuskrivstovuni á Oyrarbakka.


text:
ANNSY HØGHAMAR
Til hugnakvøld í Roynhøllini í Hvalba 25. apríl 2008
Gott kvøld, mítt navn er Annsy Høghamar, eg eri av Eiði og búgvi í Havn.
Eg var í Lítlu Dímun 21. juli 2007.
Eg havi forelskað meg í Lítla Dímun.
Eg skal nú siga frá mínum fyrsta túri út í oynna.
Eg gekk og hugsaði, hvussu kann eg koma út á Lítla Dímun. So sá eg eina lýsing í bløðunum, kom við hvalbingum í Lítla Dímun. Ja, hugsaði eg, eg fari beint at tekna meg, men eg valdi at bíða at tekna meg til dagin eftir, tí eg vildi spyrja á mínum arbeiðsplássi, um nakar annar hevði hug at koma við. Tað høvdu tveir starvsfelagar, Lisbeth og Óla Hans.
Vit fóru suður fríggjakvøldið 20. juli við Smyrli, veðrið var av tí allarbesta. Túrurin var byrjaður, og eg var sera spent.
Á veg suður hugnaðu vit okkum umborð. Tá vit nærkast Lítla Dímun, fóru vit út at hyggja eftir hesi oynni, sum vit dagin eftir skuldu til.
Tordu vit at fara, tað sá so bratt og illgongt út, hvussu ólukkan kann nakar ganga har, eg føldi tað, akkurat, sum tá eg plagdi at fara inn at spæla ein avgerandi hondbóltsdyst, eg fekk eitt sindur av nervum, men eg má siga, at tað var ein frálík kensla.
Vit høvdu fingið pláss at sova hjá bóndanum í Giljum. Har vóru vit hjartaliga væl móttikin.
Eg mundi ikki sovna at berum spenningi, og eg hugsaði, torur tú at fara, jú sjálvandi tori eg.
Kl. 7 vekkar klokkan, og vit fara upp, konan í húsinum er longu uppi og hevur dekka eitt frálíkt morgunmatarborð til okkum, so dagurin byrjaði væl. Vit hyggja út gjøgnum vindeygað, veðrið er frálíkt, so hyggja vit upp á hvønn annan, eg haldi vit øll hugsaðu, yes, nú fara vit.
Kl. 8 skuldu vit møta á kajuni, vit vóru 6 ferðandi og so 5 deiligir hvalbingar, hvør fittari enn annar. Teir vóru Martin Eið, Óli Jensen, Róin Schrøter, Stein Næs og so ikki at gloyma Allan Sveinbjørnson.
Vit fóru við bátinum Ronju, sum Hotel Tvøroyri eigur, og Nótabáturin hekk so fittur aftanfyri, túrurin út tók ein lítlan tíma. Veðrið var av tí allar fagrasta, sól og bláur himmal og ikki eitt lot, sjógvurin var so spegilsblankur, so vit kundu ikki havt valt ein betri dag til ferðina.
Og har lá hon, oyggin, sum var málið í dag.
Tað fær ein at hugsa um orðini í Brestis kvæði hjá Mikkjal á Ryggi:
“Lít tær út á Lítla Dímun,
har hvítar ei við tanga,
aldri fæst ein betri dagur
bjargaseyð at fanga.”
Fyrst fara hvalbingarnir upp á land, teir hava alla útgerðina við. Tað gekk væl hjá okkum at koma upp á oynna, har var eitt band at halda í, og vit fingu boð um, at halda í bandið allatíðina, og menninir ansaðu eisini væl eftir okkum.
Tá man er komin upp á helluna, kemur tú fyrst til 2 togendar, sum tú skalt toga teg víðari uppeftir og síðani kemur ein stigi, sum man skal eisini skal upp í gjøgnum. Hetta er alt gott og trygt.
Eitt tað fyrsta, sum situr fæst í mínum minni frá hesi ferð upp á oynna, kanska tí, at man var so nær við náttúruna, var tá eg kom upp ígjøgnum stigan, og tað fyrsta eg síggi eru nakrir lundar, sum sita har í grasinum, teir líkasum halla vangan og siga, hvat vilja tit her í dag.


text:
Mentan og list fáa eina kerliga hond/
Í síðstu viku varð eitt samgonguskjal undirskrivað við gleðiliga nógvum tilsipingum til lista- og mentanarøkið, sum kundi bent á, at lista- og mentanarøkið endiliga fer at fáa ta virðing, sum økið hevur uppiborið. Vit hava eisini fingið ein spildurnýggjan mentamálaráðharra. Hon eitur Rigmor Dam.
Rigmor Dam er 43 ár og úr Havn, hon er útbúgvin lærari, men hevur í mong ár starvast sum blaðfólk, m.a. á Sosialinum. Fyri nokk so nógvum árum síðani vóru vit starvsfelagar á útisetablaðnum Oyggjaskeggja, sum helt til í Føroyahúsinum í Keypmannahavn. Har var Rigmor ritstjóri, tá hevði hon forrestin við nokk so nógv kreativ fólk at gera, umframt yvirritaðu vóru í minsta lagi tríggir yrkjarar og rithøvundar í blaðbólkinum. Nógv ár eru runnin í ánna síðan, og síðstu fýra árini hevur Rigmor sitið í løgtinginum fyri Javnaðarflokkin og hesi árini í andstøðu er hon vorðin kend sum tað slagið av politikara, sum ikki er bangin fyri at halda fast uppá síni hjartamál. Hon er Havnarkona við stórum H og Javnaðarkona við líka stórum J - abbin eitur ikki Petur Mohr Dam fyri einki, men list og mentan er henni somuleiðis í holdi borið, hon hevur fingið tónleikin inn við móðurmjólkini, tí tað er eftir ommuni, klaverleikaranum Rigmor Restorff Rasmussen, at hon er uppkallað, hon kemur frá einum heimi við klaver og listarligum og politiskum tilviti. Men umframt slekt og alt hatta har, so er Rigmor Dam í grundini ein serstakliga list- og mentanaráhugaður persónur, sum í heilum sæst til sjónleikir, framsýningar, upplestur, konsertir osfr.
Trongir til eina kerliga hond
Tá eg tosaði við hana í telefon, helt hon fyri, at listaumhvørvið trongir til eina kerliga hond, tí tað hevur verið forsømt leingi. Sostatt vísir hon, at hon og samgongan hava í hyggju at halda orð viðvíkjandi ætlanunum í samgonguskjalinum um at hækka listastuðulin. Men tað er fyrst og fremst samskifti, sum nýggi mentamálaráðharrin tosar um, Rigmor Dam heldur, at hennara týdningarmesta uppgáva er at stinga fingurin í moldina, seta seg í samband við fólk, lurta eftir fólkunum í listaumhvørvinum og hoyra teirra meiningar og tørv, men hvør verður fyrsta uppgávan: “Nú fari eg fyrst og fremst at vita hvat gongur fyri seg í mentamálaráðnum, hvørji mál liggja á láni osfr.Tað ber ikki til at koma har sum ein bulldosari, eg má spyrja meg fyri fyrst.”
Framfýsnar ætlanir
Hon ljóðar hólig, landsstýriskvinnan í mentamálum, men ætlanirnar eru sera ambitiøsar og fevna eitt nú um eina neyðuga umskipan av Kringvarpsgjaldinum. Tað gjørdist greitt, at hetta er alneyðugt, nú privatisering av Kringvarpinum var uppi at venda í fyrrverandi samgongu. Rigmor Dam er sera spent uppá at byrja arbeiðið í landstýrinum og serliga at vera ein partur av samgonguni, sum hon sjálv lýsir sum eina sera framfýsna og progressiva greipu, sum raðfestir list frammarlaga.
List og mentan raðfest
Og tað sæst longu á samgonguskjalinum, kanska serliga á fylgiskjalinum, at list og mentan verða raðfest: “Mentan og miðlar. Samgongan vil stuðla frælsari list, dygdarlist, listaspírum og frælsu pressuni, sum átaka sær at bjóða veruleikanum og valdinum av. Søvn Landsins verða endurskoðað og søvnini kring landið uppraðfest. Bóka- og tilfarssøvn verða styrkt. Føroyska málið verður stimbrað, og málpolitisk tilmæli verða sett í verk. Framleiðsla av tilfari til børn á føroyskum verður raðfest. Vit skulu hava ein greiðan politikk viðvíkjandi fremmandamálum, og teknmál skal viðurkennast sum móðurmál hjá deyvum og hoyriveikum. Miðlarnir skulu hava góðar sømdir, og kringvarpsgjaldið skal endurskoðast. Samgongan vil uppraðfesta játtanina til mentanar‐ og listastuðul umframt at umskipa stuðulin og fyrisitingina av honum. Tá tað almenna byggir, verður ávísur brotpartur av íløguni markaður til listprýðing. Filmsgrunnurin skal halda fram, eins og filmspolitisk átøk skulu setast í verk. Musikkskúlatilboðið skal styrkjast, og arbeiðast skal við at stovna listaskúla fyri ung. Samgongan vil seta ferð á arbeiðið við tjóðleikhúsi”
Mentanin størri virðing
Vit eru als ikki von við at vera forkelað við mentanar- og listaumrøðu í samgonguskjølum, so eg haldi, at vit mugu fegnast nú tað tykist sum, at økið endiliga fær størri virðing ikki bara frá nýggju landstýriskvinnuni, men eisini frá allari samgonguni. Hesin varhugi varð váttaður, tá tann eini av floksformonnunum, Høgni Hoydal undir framløguni av samgonguskjalinum tosaði um mentan og list, hann hevði yrkislistina á orði og hann nevndi bæði Symfoniorkestrið og Tjóðpallin og hetta má alt fatast sum eitt positivt signal. Men nýggi mentamálaráðharrin hevur rætt í, at listaumhvørvið sum heild treingir til umskipan, stuðul og fokus. Tað er harðliga tiltrongt. Vit fara at ynskja landsstýriskvinnuni í mentamálum góða eydnu og góðan byr.


text:
HVØR ER TANN FÁVITSKUTI
Øll í samkomuni kendu Karl. Hann var bóndi og familjumaður, og eldhugi hansara stóð til hansara egnu framleiðandi markir. Hann var eisini kendur fyri sín uppaftur størri eldhuga fyri tí, sum hann nevndi "akurskurður Guds".
Grannarnir hjá Karl hugsaðu ofta um hann sum sera fávitskutan, serstakliga í samband við hansara trekleika við ikki at arbeiða sunnudagar. Ístaðin fyri fór hann í hús Guds ella vitjaði í fongsulskliva, og miðdepilin var familjan. At velja Gud framum ávøkstur av landbrúki tøktist teimum býttisligt.
Ein sunnudag, meðan grannarnir skundaðu sær við at savna saman akurskurðin áðrenn ein stormur, ið ávarðing var send út um, fór at koma, fór Karl sum vanligt í hús Guds. Seinni helt ein granni gjøldur við honum og segði: "Karl, hugsa tær til, at táið mánaðurin er farin at halla, fara vit øll onnur at njóta ein stóran vinning sum úrslit av arbeiði okkara. Men tú fert kanska onki at fáa orsakað av arbeiði tínum fyri Gud. Hvussu verður vorðið tá?" Við hóvligum áliti svaraði Karl: "At virka fyri Gud gevur eisini ein vinning, men ikki neyðturvuliga, táið mánaðurin er komin at enda. Spurningurin er: "Táið tann dagurin kemur, hvar verður tú tá?"
Hvør lønardagur er raðfestur í lívi tínum? Tann, táið mánaðurin endar, ella tann dagin, tú skalt standa fyri dómstóli Kristusar? Nú er tíðin til at eftirmeta endamálið við lívi tínum, tí ein dag fer Harrin at løna aftur tey vísu val, sum tú hevur gjørt.
Umsett úr Our Daily Bread
Mikkjal á Bergi


text:
6 Tí at hvønn Harrin elskar, agar hann, og húðflettir hvønn son, hvørjum hann tekur ímóti.
7 Um tit úthaldi aging, so fer Guð við tykkum sum við sonum; tí at hvør sonur er hann, hvønn faðirin agar ikki?
8 Men um tit veri uttan aging, hvarí allir eru luttakarar, so eru tit óektabørn, og ikki synir.
( Hebr. 12:6—8 FKJ)
Hevur tú fingið tann heiður at verða sligin av honum?
– Um ikki, so ert tú ikki ein sonur hjá honum, men eitt óektabarn.
Um tú hevur roynt tað, so veitst tú av tí. Har er einkið at taka feil av. Um tú ivast í um tú hevur roynt tað ella ikki, so hevur tú ikki roynt tað enn.
( Hetta meinast sjálvandi IKKI við neva-sláing, ella likamliga mishandling, – come on!, men við orða-buking sum tykt og rættleiðing ).
38 Og eg vil døma teg, eins og kvinnur sum slíta hjúnaband og úthella blóð verða dømdar; og eg vil geva tær blóð í ovursinni og ástbrelni.
39 Og eg vil eisini geva teg inn í hond teirra, og teir skulu blaka niður títt framúrskarandi pláss, og skulu bróta niður tíni høgu pláss: teir skulu berka teg eisini fyri tíni klæðir, og skulu taka tínar føgru skartgripir, og eftirlata teg nakna og bera.
Ezekiel 16:38—39 FKJ )
Tað vil altso siga, at Guð flokkar hjúnabands-slit (hjá tí, sum tekur saksin fram) saman við morði.
Íðan, vilt tú vera ein myrðari?
Sum enn mín sál søkir, men eg finni ikki: ein mann millum túsund havi eg funnið; men eina kvinnu millum alra teirra havi eg ikki funnið.
( Prædikarin 7:28 FKJ )
Tað vil siga, at tað eru umleið 50 skilamenn í Føroyum, men 50 skilakonur til hesar menn finnast altso ikki. Spell; tað áttu tær at farið at gjørt nakað við!
12 Set í verk títt hjarta at leiðbeining, og tíni oyru til kunnskapar-orðini.
13 Afturhalt ikki rættleiðing frá barninum: tí um tú slært hann við stavinum, skal hann ikki doyggja.
14 Tú skalt slá hann við stavinum, og skalt bjarga hansara sál frá helviti.
( Orðtøkini 23:12—14 )


text:
Annar hvør neyðtøkumaður í Svøríki er føddur uttanlands
Rúsevni, rúsdrekka og føðistaður uttan fyri Svøríki ganga aftur í rættarvið-gerðum og feldum dómum av svenskum neyðtøkumonnum, skrivar Ritzau.
58% av øllum neyðtøkum, ið eru komin fyri rættin í Svøríki farnu 5 árini eru framdar av persónum, sum ikki eru sviar av uppruna, vísir ein kortlegging av brotshagtølum hjá SV-støðini, SVT.
Tað er programmið Uppdrag Granskning, ið hevur kannað gjølla tey 843 rættarmálini um neyðtøkur, sum eru uppklárað rættarliga síðan 2013.
Umframt at meirilutin av gerningsmonnunum eru føddir uttan fyri Svøríki, so hevur SVT eisini funnið aðrar felagsnevnarar við teimum dømdu.
Fleiri teirra vóru ávirkaðir av rúsevnum og –drekka. Teir hava lítla útbúgving, og fleiri enn 3. hvør hevur verið dømdur fyri brotsverk fyrr.
Henda niðurstøðan varð løgd fram alment stutt fyri svenska ríkisdagsvalið.
Í eini sjálvstøðugari grein um evnið hevur SVT greitt frá, hví SV-støðin valdi at leggja hetta málið fram alment:
“Almenna kjakið um neyðtøkur og etniska upprunan hjá illgerðarmonnunum hevur verið dult av myndugleikum, løgreglu og fjølmiðlum higartil, og tí hevur almenningurin havt fá hagtøl og ítøkiligar upplýsingar at taka støðu eftir.”
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Myndarøð úr Føroyingahavnini: Tíðarinnar tonn er farin avstað við tí mesta.
Sjálvstýri havt ársfund
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Ribarhús
Virksemi hjá Heimavirkisfelagnum er ment so við og við - og í samstarvi við listarfólk í bygdini, varð í 2001 farið undir at skipa fyri listaframsýningum, og í juni sama ár læt Gallarí Ribarhús upp fyrstu ferð við eini framsýning. Nógv listafólk - kend og minni kend, hava sýnt fram her. Við góðum ljósviðurskiftum er Ribarhús sera væl egnað til framsýningar av ymiskum slag, og hølini kunnu eisini nýtast til smærri tónleikatiltøk.
Fólk sum hava hug at sýna fram í Ribarhúsi, eru vælkomin at seta seg í samband við Gallaríði (tlf. 444427 ella teldupost This email address is being protected from spambots. You need JavaScript enabled to view it. ).


text:
BORGARAFUNDUR UM LESTRARÍBÚÐIR Í KOMMUNUSKÚLANUMDagfest 28-04-2016
Í kvøld verða Bústaðir við á borgarafundi í auluni í Kommunuskúlanum, har stóra og spennandi ætlanin við Kommunuskúlanum løgd fram fyri almenninginum.
Býararkitekturin og borgarstjórin leggja fyri. Bústaðir fara at greiða frá samstarvinum við Tórshavnar kommunu. Býararkitekturin fer at greiða frá um býnýggjan og -varðveiting.
Selmar Nielsen Arkitektar fara at greiða frá innrættingini av Kommunuskúlanum og Bústaðir greiða frá byggitøkniligu viðurskiftunum.
Tekniski stjóri í Tórshavnar kommunu fer at greiða frá toyminum og um partalagshugtakið. Verkætlanarleiðarin leggur fram um skipan av arbeiðsplássinum í byggitíðini og formaðurin í byggi- og býarskipanarnevndini tekur saman um.
Aftaná hava áhoyrarar høvið til at síggja verandi skúlastovur á fyrstu hædd í kommunuskúlanum.
Fundurin verður í auluni í Kommunuskúlanum og byrjar klokkan 20 stundisliga.
Øll eru vælkomin!


text:
Bamsurenning – Øll børn eru vinnarar.
Betri vinir – Fri for Mobberi
Í vikuni var Bamsurenning í Vestmanna Kommunu og í Sunda Kommunu. Bamsurenninganar eru til, fyri at seta sjóneykuna á, at tað aldrin er okey at happa og at øll hava rætt til ein lut í felagsskapinum.
Vit fegnast um at allir dagstovnar í Vestmanna Kommuna og Sunda Kommuna hava valt at arbeiða við Betri vinir – Fri for Mobberi.
Sí myndir á Facebook hjá Barnabata við at týsta her
#Barnabati, #Maryfonden og #RedBarnet standa fyri verkætlanini. #betrivinir#friformobberi
Høvuðsstuðul: Betri
Stuðlar: Mentamálaráðið og Føroya Pedagogfelag


text:
23 ára gamal maður skuldsettur fyri dráp
Politiið í Føroyum hevur tikið kanningararbeiðið uppaftur
í sambandi við illgrunasama deyða Mariu Fuglø Christiansen úr Hvannasundi, sum
varð funnin deyð á sjónum í november 2012.
Kanningarnar í málinum viðførdu, at ein 23 ára gamal
maður 11. juli 2018 varð skuldsettur fyri dráp. Skuldsetti varð avhoyrdur og
noktaði seg sekan.
Skuldsetti noktar at úttala seg til politiið.
15. august 2018 varð í tíðindaskrivið heitt á fólk,
sum hildu seg vita okkurt um málið, um at venda sær til politiið.
Hetta førdi við sær, at politiið fekk nýggjar
upplýsingar í málinum.Politiið arbeiðir miðvíst við at avhoyra hesi fólk.
Tøkniliga menningin hevur eisini ført nýggjar
kanningarmøguleikar við sær.
Enn er sera umráðandi at fólk, íð halda seg vita
nakað um málið, venda sær til politiið.
Við atlitið til kanningararbeiðið, hevur politiið
ikki fleiri viðmerkingar til málið í løtuni.
Undirskriva fráboðanina frá løgregluni hevur Heri Andreassen, kanningarleiðari.
Kelda: Løgreglan í Føroyum


text:
Heildarætlan fyri sálarliga heilsu: Framsøkin mál mugu setast
- Tað er okkara mál og ynski, at enn fleiri føroyingar skulu hava góða
sálarliga heilsu og trívast í gerandisdegnum. Samstundis mugu vit bera soleiðis
í bandi, at vit við røttu átøkunum til røttu tíð kunna hjálpa teimum, ið hava
hjálp fyri neyðini, áðrenn avbjóðingarnar menna seg til álvarsliga sálarliga
sjúku. Fyri tey, ið hava brúk fyri viðgerð ella aðrari tænastu, skal henda vera
atkomulig, dygdargóð og samskipað.
Soleiðis stendur í innganginum
til Heildarætlanina fyri sálarliga heilsu, sum formaðurin í arbeiðsbókinum,
Tormóður Stórá, á Altjóða Sálarheilsudegnum í dag handaði landsstýriskvinnuni,
Sirið Stenberg, á samkomu.
Í heildarætlanini vísir
arbeiðsbólkurin á, at stór menning hevur verið í Føroyum, í mun til tær
viðgerðir og tænastur, sum tað almenna veitir teimum, ið stríðast við
sálarligar avbjóðingar. Arbeiðsbólkurin hevur í arbeiðinum við heildarætlanini
lýst verandi tilboð og skift orð um, hvørjar tær størstu avbjóðingarnar eru á
økinum í dag. Lýsingin og orðaskiftið er grundarlag fyri
teimum 39 tilmælunum, sum víst verða til í skjalinum.
Arbeiðsbólkurin heldur, at vit framvegis eiga at seta okkum framsøkin mál í
arbeiðinum fyri sálarheilsuna hjá føroyingum. Vit eiga at kunna bøta um
viðurskiftini á øllum økjum, stigvíst og miðvíst. Átaksøkini eru fimm. Tey eru:
- Avstigmatisering av
sálarligum avbjóðingum
- Sálarlig heilsufremjan
- Børn skulu hava bestu
fortreytir fyri góðari sálarheilsu
- Skjót atkomulig
viðgerðartilboð og tænastur til vaksin
- Samskipan av tænastum
til børn og vaksin við sálarligum avbjóðingum
Lofta menniskjum fyrri
Stórur dentur verður lagdur á týdningin av tí fremjandi og fyribyrgjandi arbeiðinum. Umboð í arbeiðsbólkinum og fólk, ið virka í skipanini, hava við einum munni víst á, at neyðugt er at gera meira – og fyrri.
Bæði barnaverndartænasturnar og Almannaverkið vísa á ein vøkstur í tørvinum
á tilboðum til børn og ung, sum stríðast við sálarligar avbjóðingar og í
psykiatriini hevur verið ein vøkstur í ávísingum til útgreiningar og viðgerð
millum bæði ung og vaksin. Nógv av hesum fáa ikki nøktandi hjálp við tí hóttandi
avleiðing, at tey gerast álvarsliga sjúk.
Tí hevur arbeiðsbólkurin mett tað verða neyðugt at gera nógv burturúr hesum
partinum. Málið er at lofta fleiri menniskjum fyrri, so avleiðingarnar gerast
minni fyri hin einstaka, familjurnar og samfelagið. Í hesum sambandi metir
arbeiðsbólkurin, at vit hava skipanir, sum eru lætt atkomuligar. Her verður
millum annað hugsað í mun til landafrøði og kostnað.
Serlig sjóneyka sett á børn og ung
Serligt fokus er á børnini í hesum sambandi. Vit mugu skapa umstøður sum tryggja, at børnini kunnu vaksa upp í sálarheilsugóðum umhvørvi. Arbeiðsbólkurin mælir tí til, at vit skulu hava góðar skipanir, har gerandisdagurin hjá børnum er tryggur, bæði í familjuni, dagstovni og skúla.
Í hesum sambandi hevur arbeiðsbólkurin gjørt tilmælir um, at nakrar av
verandi skipanum verða styrktar og viðhvørt fjøltáttaðar, heldur enn at seta á
stovn nýggjar skipanir á einum øki, ið frammanundan er trupult at fáa
samskipað.
Ókeypis sálarfrøðilig viðgerð sum frá líður
Arbeiðsbólkurin hevur mett tað verða týðandi at vísa á, at sálarligar sjúkur eiga at verða javnsettar við likamligar sjúkur á øllum mótum. Fleiri dømir eru um hetta í heildarætlanini, eitt nú tilmælið um, at sálarfrøðilig viðgerð, sum frá líður, eigur at vera ókeypis eins og viðgerð fyri likamligar heilsutænastur eru ókeypis.
Somuleiðis er eitt av stavnhaldinum hjá arbeiðsbólkinum, at tær tænastur,
har tað letur seg gera, skulu í mestan mun veitast so tætt gerandislívinum hjá
teimum borgarum, sum hava sálarligar avbjóðingar. Í mun til viðgerðir, so eiga
viðgerðartilboðini at verða styrkt úti í økjunum. Óivað kunnu nøkur
viðgerðartilboð flytast av sjúkrahúsinum út í primera geiran, um ætlanirnar við
heilsudeplum verður veruleiki.
Virðiligar bústaðarviðurskifti og hjálp heima
Økispsykiatri er eitt dømi um eina góða gongd, og aðrar líknandi royndir við útgangandi toymum er ein gongd leið. Men eisini tær námsfrøðiligar tænasturnar og sosialu tilboðini mugu styrkjast fyri at geva bestu møguleikar fyri menning og trivnaði.
Hetta krevur millum annað, at bústaðarviðurskiftini hjá fólki við
sálarligum avbjóðingum betrast. Stórur tørvur er á bústøðum og mælir
arbeiðsbólkurin til, at vit fáa til vega fleiri íbúðir, har fólk við
sálarsjúkum fáa hjálp inn í heimið, stendur millum annað í heildarætlanini.
Kelda: Heilsu- og Innlendismálaráðið


text:
Her eru 8 góð ráð til tín, sum vil hava betri pláss í gongini. Fyrst og fremst: Er gongin myrk, so set ordiligt ljós upp.
Knaggar á vegginum fylla minni enn klædnatræ. Men tað kann vera eitt gott hugskot at hava eitt klædnatræ í kjallaranum ella á loftinum, sum kann setast upp í gongini, tá nógv fólk eru á vitjan.
Skógvaskáp spara gólvpláss. Tey finnast í nógvum sniðum og støddum, og tá skógvarnir eru aftanfyri skápshurðina, sær tað snøgt út. Alternativ er ein skógvahill ella ein skógva-skenkur, sum nógv halda vera penari enn skógvaskápini. Skógvar eru dekorativir í sær sjálvum, so um teir standa pent á einari hill upp frá gólvinum, hevur tað eisini sína sjarmu. Hillin er eisini lættari at brúka enn skápið.
Ein hattahill er góð til teir lutir, sum kunnu setast eitt sindur høgt. Set gjarna kassar til húgvur, turriklæðir, vøttir, renni-oyrahitarar o.l. á hattahillini. Men gevið gætur, at børnini ikki røkka heilt har upp. Hevur tú pláss, so kann ein vaksin deild og ein barnadeild gerast í gongini. Tilfarið (knaggarnir, skógvahill og hattahillin) kann vera av sama slagi, men sett upp í vaksnamannahædd og barnahædd.
Kurvar eru góðar til at halda skil á. Eru nógv fólk í húsi, kunnu tit hava eina kurv (sama slag) í part við tykkara egna navni á.
Eitt spegl í einari lítlari gongd -um tað altso er pláss fyri tí - fær gongina at tykjast størri og ljósari.
Og minst til, at umm tað ber til, fá so alt upp frá gólvinum. Tað ger tað ruddiligari, og lættari at reingera.
PS: Gloym ikki máttina beint innanfyri úthurðina!


text:
Heimsklassa comeback við Stórá
Jan Smedemark | 23/04/17
Í dag stóð tað, sum serfrøðingarnir hava kalla fyri okkara fyrsta veruliga roynd fyri framman, tá B36 vóru komnir suður um fjørð. Keðiligt veður var í dag, tað skifti millum regn og vátakava – hetta hevði við sær, at vøllurin var sera vátur og sást eisini, at har eru økið á vøllinum sum ikki eru eins væl drenaði sum restin av vøllinum. Dysturin í dag byrjaði ein hálvan tíma fyrr orsaka av broyttu ferðaætlanina hjá Strandfaraskipum Landsins meðan avloysaraskipið hjá Smyrli, Galaxy røkir siglingina um Suðuroyarfjørð.
TB/FC Suðuroy/Royn byrjaði við hesum ellivu: Marius Berntzen, Mats Walberg, Jón Áki Jacobsen, Heri Kjærbo, Jón Krosslá Poulsen, Poul Ingason, Teitur J. Olsen, Rógvi Joensen, Dánjal Godtfred, Stefan Radosavljevic og Búi Egilsson.
Eftir tveimum minuttum so bleiv mál og fall tað til B36, sum stjólu bóltin frá TB/FC Suðuroy/Royn verjuni og so kundi Patrik Johannesen skorað. Hetta var eftir góðar 20 minuttum.
Løtuna fram til hálvleiks var tað TB/FC Suðuroy/Royn sum hevði meira av spælinum, men onki spurdist burturúr og so kundu leikararnir fara inn undir tak til ein heitan temunn í kalda og illsliga veðrinum.
Stutt inn í øðrum hálvleiki gjørdist Dánjal Godtfred skaddur og Eirikur Magnusarson avloysti unga vágbingin.
Løtu seinni lá bólturin aftur í TB/FC Suðuroy/Royn-málinum, tá Patrik enn eina ferð kundi skorað. Eitt sindur typiskt hevur ein hug at taka til, so bleiv tveymálskjúttin fyrrverandi TB og FC Suðuroy leikarin Patrik Johannesen, sum gjørdi málið hjá havnafelagnum.
Nú sá út til, at serfrøðingarnar framvegis kundu kalla seg serfrøðingar eftir dystin, tí hetta var jú veruliga testin hjá TB/FC Suðuroy/Royn.
Men Jón Krosslá Poulsen og hinir á TB/FC Suðuroy/Royn vildu ikki geva skarvin yvir enn. Fáar minuttir eftir 0-2 málið hjá Patriki kundi Jón skjóta bóltin í netmaskarnar hjá B36. B36 verjan fekk ikki bóltin burtur úr egnum brotssparksteigi og hetta bleiv straffa.
TB/FC Suðuroy/Royn hevði lagt seg munandi longur fram á vøllin og nú skuldi útjavnandi málið fáast. Jón kundi stutt eftir gerast tveymálsskjútti eins og Patrik, tá hann við eitt sindur av hepni kundi skjóta útjavnandi málið, men so varð ikki.
Samstundis sum at TB/FC Suðuroy/Royn otaðu seg longur og longur fram á vøllin, so legði B36 seg longur aftur fyri at verja. Uppskriftin hjá B36 ljóðaði so sera einføld tað sum restaði av dystinum, verja væl og so fáa nøkur skjótálop.
Men tað eydnaðist ikki B36 at verja tað heim, tí tá fimm minuttur restaðu í bleiv brotsspark til TB/FC Suðuroy/Royn eftir at Oddmar Færø tók hondina í nýtslu inni í brotssparksteiginum. Dómarin var ikki í iva og tað var toppskjúttin í Suðuroynni ei heldur, Jón Krosslá Poulsen skoraði úr ellivu metrum. 2-2 og lív var av álvara í við Stórá, tí nú var tað TB/FC Suðuroy/Royn sum lá omaná og áskoðarafjøldin droymdi um enn eitt mál til heimaliðið.
DREYMURIN GJØRDIST VERULEIKI! Tá 90 minuttir vóru farnir so kom 3-2 málið til TB/FC Suðuroy/Royn, Poul Ingason gjørdi sigursmálið við Stórá og sostatt mugu serfrøðingarnir allarhelst viðurkenna, at her er talan um eitt lið, sum nú eisini hevur staðið seg sera væl í sonevndu fyrstu veruligu royndini. Víkingur er í skrivandi løtu aftanfyri og sostatt eru vit aftur oddalið í Effodeildini.


text:
Hendrik Jacobsen greiðir frá søguni og ymiskum viðurskiftum á Skipanesi. Tá hann gekk á læraraskúla, skrivaði hann eina drúgva uppgávu um heimbygdina Skipanes. Hann sigur, at Skipanes er gamalt navn. Tróndur í Gøtu hevði skipahavn inni við Skipanes á Skálafjørðinum. Seinni hava gøtumenn eisini havt Tróndarneyst á Skipanesi og bát at føra torv við og størri bát at rógva til Havnar við, tá ikki var farandi við báti úr Gøtu suður um.
Anna og Jóannes Pauli Johannesen búgva á Sólteigi á Skipanesi og her dámar teimum væl. Hon er undan Gøtueiði og hann er miðvingur. Anna heldur, at tað er keðiligt at bygdirnar Skipanes og Undir Gøtueiði eru í hvør sínari kommunu. Tær eru ávikavist í Runavíkar Kommunu og Eysturkommunu og tí fara børnini hvør sín veg í skúla, sigur hon.
David á Brúnni býr í gomlu húsunum í Grótinum. Hann harmast um, at fólk hava so stóran skund í ferðsluni. Nógvir bilar yvirhála beint uttanfyri húsini, hóast tað er í bygdum øki. Hann gleðir seg til at Eysturoyartunnilin verður tikin í brúk, tí tá fer ferðslan á Skipanesi at minka.
Heidi Zachariassen av Skála og Jens á Líknargøtu úr Saltangará keyptu hús á Skipanesi fyri hálvumfjórða ári síðani og bæði síggja heimbygdina av Skipanesi. Tey trívast væl her. Tey siga, at bilarnir koyra alt ov skjótt gjøgnum Skipanes. Hvønn dag síggja tey svakar yvirhálingar og Heidi sigur, at tá hon skal trilla lítla Sigurð, sum er 10 mánaðir, fer hon oman á Niðaraveg, tí ferðslan á høvuðsvegnum er so nógv.
Dánjal Poulsen hevur altíð búð á Skipanesi. Hann sigur at tað er hugaligt nú lombini koma. Honum dámar væl at ærnar lemba seint, tí tá er gróðurin komin.
Tove og Dávur Nielsen búgva á Niðaravegi. Í kvøld hevur Tove vitjan av trimum øðrum pedagogum, sum hon læs saman við á netinum til pedagog. Tær hittast javnan. Dávur, sum er ættaður úr Trongisvági, sigur, at har suðuri vistu tey ikki hvar hann var endaður, tá hann tosaði um Skipanes. Hann er fallin væl til her.
Í sendingini eru:
Hendrik Jacobsen
Anna Johannesen
Jóhannes Pauli Johannesen
David á Brúnni
Heidi Zachariassen
Jens á Líknargøtu
Dánjal Poulsen
Tove Nielsen
Dávur Nielsen
Ranva Knudsen


text:
Umráðandi við tveimum gjaldskortum12-06-2012
Ikki bara er tað sera umráðandi at hava tvey ymisk gjaldskort við sær at ferðast, um annað kortið skuldi blivið burtur. Ymiskt er eisini, hvussu kortini virka og hvørjar fyrimunir og avmarkingar, tey hava
Nýtt spæl til føroysk børn25-05-2012
"Tú rennur undan einum skúgvi og mást bíða eitt umfar." Hetta er brot úr nýggja spælinum, sum Eik saman við barnasakkønum hevur ment til føðingardagin hjá Bassa
Bassaføðingardagurin 201225-05-2012
Nú bjóðar Bassi aftur børnunum í stóran føðingardag, hesa ferð saman við Angelu og Hannibal. Árligi Bassaføðingardagurin, sum verður hildin kring alt landið, byrjar mikudagin 30. mai og heldur fram til hósdagin 7. juni
Kvinnulandsliðið til Luxembourg22-05-2012
Eik Banki er høvuðsstuðul hjá føroyska kvinnulandsliðnum í flogbólti, og vit ynskja teimum góða ferð og góða eyðnu
Falskur teldupostur frá Nets14-05-2012
Sníkar senda í løtuni teldupostar til føroyingar og danir, har teir geva seg út fyri at vera Nets og biðja um eitt nú kortnummar, kontunummar osfr.


text:
Góð ráð um oljuskift
Fyri motorin og tína egnu skyld
Til tín, ið koyrir stuttar túrar, køkoyring ella nógv í tómgongd. Tað, tú ikki sært, er júst tað, ið ikki er gott fyri motorin.
Tá oljulampan lýsir í bili tínum, veitst tú, at okkurt er galið. Men sjálvt um oljulampan ikki lýsir, er tað ikki heilt víst, at motorurin hevur tað gott.
Ansið eftir, hvørji interval fyri oljuskift framleiðarin mælir til viðvíkjandi tínum bili undir óhepnum koyriumstøðum.
Undir vanligum koyriumstøðum syrgir motoroljan fyri, at tú kanst koyra trygt og uttan trupulleikar. Men hvat nú, um koyriumstøðurnar ikki eru vanligar?
- Tá tú koyrir nógvar stuttar túrar (undir 8 km) og hitin er undir 5 hitastig.
- Tá tú koyrir nógv í kø, eitt nú til og frá arbeiðsplássinum.
- Tá bilurin ofta stendur í tómgongd í longri tíðarskeiðum.
- Tá tú koyrir á saltaðum, støvutum ella runutum vegum.
- Tá tú koyrir við viðfestisvogni, húsvogni ella við viðføri á takinum.
Undir hesum umstøðum, kann ein ikki vera vísur í, at vanligu intervallini fyri oljuskift, ið bilframleiðarnir mæla til, er nóg mikið. Flestu bilframleiðarir leggja dent á at konstruera motorarnar, so tað verður longri og longri millum oljuskiftini.Hvat sigur framleiðarin um oljuskift viðvíkjandi tínum bili?
Men í øllum instruktiónsbókum stendur eisini, at undir óhepnum umstøðum, sum eitt nú tær, vit júst hava nevnt, skal oljan skiftast oftari enn vanligt.
Onkur mælir til, at intervallini verða stytt í helvt, onnur mæla til, at oljan verður skift fyri hvørjar 5.000 km.
Auto Service tilmælir at oljan verður skift fyri hvørjar 10.000 km ella ½ hvørt ár.
Bíðar tú ov leingi við at skifta oljuna, er vandi fyri, at motorurin slítist ov skjótt, og at tú skal nýta meiri olju og bensin. Í ringasta førum váðar tú, at motorurin brennur saman, um tað, ið ein nevnir “svørt evja” kemur í. Tá oljan ikki longur kann savna saman tær óreinskur, ið koma í samband við brenningina, verður evja gjørd í motorinum. Hetta kann føra við sær, at motorurin fær “forstoppilsi”. Oljan kemur ikki longri fram til tey støðini, ið skulu smyrjast, og kann hetta at enda føra við sær, at motorurin brennur saman.
Er tú í iva um intervallini ella vil tú vita meiri um motorolju, so spyr á verkstaðnum. Út frá kunnleikanum um títt koyrimynstur, kann biltøkningurin geva tær tað bestu vegleiðingina.
Tá tú blandar motoroljuna við øðrum íblandingarevnum, er ein ikki longur vísur í, at oljan lýkur altjóða krøvini um samanseting av oljuni. Tá kann tað henda, at olju- og/ella bilframleiðarin vísa burtur eitt møguligt endurgjaldskrav.
Tí mæla vit til ikki at nýta tílík íblandingarevni.
Ávaring
Í dag hava motoroljur sera góða góðsku og altjóða bil- og motorídnaðurin hevur gjørt nakrar reglur um, hvørji krøv ein motorolja skal lúka. Men blandar tú tína motorolju við nøkrum av teimum íblandingarevnunum, ið ofta lova bíligari koyring, longri interval fyri oljuskift ella longri livitíð fyri motorin, er vandi fyri, at vørugarantiið frá bæði olju- og bilframleiðaranum fellur burtur.
Týtt úr donskum eftir skrivi, ið “Automobil-Importørernes Sammenslutning”, “FDM”, “DTI” og“Mineralolie Brancheforening” hava sett saman.


text:
“Det systemiske risikoråd” hevði fund fríggjadagin 6. apríl 2018. Ein niðurstøða á fundinum hjá danska váðaránum er tilmæli til vinnuráðharran um at økja systemiska buffara í Føroyum frá 1% til 2% 1. januar 2019 og aftur til 3% 1. januar 2020.
Samstundis er tilmæli at kontracykliski kapitalbuffarin í Føroyum, framhaldandi er 0%.
Soleiðis skrivar danska váðaráðið millum annað í tíðindaskrivinum:
“Den systemisk buffer skal gøre de færøske banker mere modstandsdygtige over for strukturelle risici på Færøerne. Risici følger af, at Færøerne er en lille, åben økonomi med en koncentreret erhvervsstruktur. Økonomien er dermed sårbar over for negative stød, der kann give uventede store tab i bankerne”
Tú kanst síggja alt tíðindaskrivið hjá danska váðaráðnum her
Sjálva grundgevingina fyri omanfyri standandi tilmæli hjá danska váðaráðnum, kanst tú taka niður niðanfyri.


text:
Komandi leygardag verður eitt fantastiskt flaggdags, bókamenta og tónleikatiltak í Føroyahúsinum í Keypmannahavn. Á tiltakinum hevur tú høvi til at hoyra fjølbroyttan tónleik frá føroyskum og donskum tónleikarum, hoyra yngri og eldri føroyskar rithøvundar lesa upp og at hoyra fyrilestrar um forlagsvirksemi og um verk. Eisini verður høvi til at hoyra, hvat ma. Carl Jóhan Jensen og Kim Simonsen halda er orsøkin til, at so fáar samtíðarlýsingar eru í føroyskum bókmentum, sum er evnið á pallborðsfundinum. Rolf Guttesen er orðstýrari. Marin Hentze, ið er kokkur á Bastionen + Løven í Keypmannahavn, stendur fyri matinum.
Tiltakið er ókeypis, so har er ongin umbering ;) Møti stundisliga, møti fjølment!
Skrá: 15.00 - 17.00: Flaggsdagshald. Carl Jóhan Jensen heldur røðu. 17.30 - 18.00: Dyrnar lata upp fyri Mentunarbeat, Poul Niclasen spælir. 18.05 – 18.10: Vælkomst og kunning um kvøldið. 18.15–19.00: Upplestur við Agnar Artúvertin, Ludvík Breckmann, Daniellu Andreasen og Kim Simonsen. 19.05 – 19.15: Chirsten Plate heldur fyrilestur um bókina, ”Tær ynsktu sær hús”. 19. 20 - 20.00: Matur. Tónleikur vid Rasmus Bjørkvig.
Matskrá: Saltfiskur við aioli, urtapottar við radisum, rug og urtaemulsión, royktur laksur við agurkum og dild og rabarbusuppu, norðurlendskir ostar, chips úr rótfruktum.
20.10 -21.00: Pallborð og kjak við evninum: Hví eru so fáar nútíðarlýsingar í føroyskum bókmentum. Rolf Guttesen er orðstýrari. 21.10 – 21.30: The Reverends. 21.35 – 22.10: Upplestur vid Vónbjørt Vang og Sheilu Simonsen, Carl Jóhan Jensen og Rasmus á Rógvu. 22.20 – 22.40: Mai Øvlisen spælir. 22.45 – 22.55: Hugin Eide sigur frá um sítt forlagsvirksemið. 23.00 - ?: Billy the Kid DJ.


text:
- Detaljer
- Høvundur: Kristian Dahl
-
Hesi vunnu fýrverkspakkar í dráttinum millum tey, ið keyptu fýrverk frá AB:
Anna Brimnes
Magnus P. Kjeldsen
Trygvi Vang
Ári Arnason
Jógvan í Grógv
Bjarni av Húsabrúgv
Argja Bóltfelag takkar fyri stuðulin í farna ári, og ynskir øllum eitt gott nýggjár.
Bál verður kynt niðanfyri AB-húsið nýggjársaftan kl. 21.30.
- Detaljer
- Høvundur: JPH
-
Tað gekk skjótt fyri seg at selja loddir og lutaseðlarnir í dag, og onkur seðil fór út av húsinum, og var tí ikki avheintaður. Vinnarnir kunnu seta seg í samband við Heðin Stenberg á telefon 264650.
Vinnarnir vóru:
1. Gávukort frá Intersport
478 (hvítur seðil)
2. Gávukort frá Skemmuni
493 (laksafarv. seðil)
3. Gávukort frá Irish Pub/Glitnir
149 (Hvítur seðil)
4. Sodavatn frá Føroya Bjór
609 (gulur seðil)
5. Gávukort frá Salong Bylgjan
529 (gulur seðil))
6. Gávukort frá Balslev
430 (gulur seðil)
7. Gávukort frá Pizza 67
302 (bláur seðil)
- Detaljer
- Høvundur: Kristian Dahl
-
Á ársaðalfundinum hjá Argja Bóltfelag fyri 2 vikum síðani eydnaðist ikki at manna nevndina. Tískil var kallað inn til eyka aðalfund, sum var í kvøld hóskvøldið 9. mars, við nevndarvali sum einasta punkt á skránni.
Hesaferð gekst frægari. 3 nýggir nevndarlimir vóru valdir, so starvsnevndin nú telur 4 fólk, umframt 2 tiltakslimir. Doris V. Rasmussen er tann einasta, sum heldur fram í nýggju nevndini.


text:
Próvstovan skipar vegna Mentamálráðið fyri royndum og próvtøkum í fólkaskúlanum.
Um Landsroyndina
Almennar viðmerkingar
Sambært § 14, Stk. 5 í løgtingslóg um fólkaskúlan skipar landsstýrismaðurin, eftir nærri ásettum reglum, fyri landsroynd í føroyskum, støddfrøði og náttúrulærugreinunum á 4.- og 6. floks stigi. Landsroyndirnar skulu saman við støðuroyndum vera ein liður í arbeiðiskúlans at eftirmeta undirvísingina. Í lógini er eisini ásett, at foreldrini skulu verða kunnað um úrslitini av lands-og støðuroyndum.
Endamál
Endamálið við lands- og støðuroyndunum er at tryggja skúlum, foreldrum, næmingum, lærarum og myndugleikum innlit í fakliga støðið í fólkaskúlanum, og at geva lærarum og skúlaleiðslu eitt amboð, sum, umframt at meta um fakliga støðið hjá næmingunum, eisini skal nýtast til at laga og málrætta undirvísingina til tørv og fortreytir hjá tí einstaka næminginum. Eisini er málið við lands-og støðuroyndum at styrkja eftirmetingarskipanina í skúlunum.
Harumframt eru landsroyndirnar ætlaðar sum amboð og ítøkiligt grundarlag hjá myndugleikum, skúlum og foreldrum at fylgja við og meta um fakliga støðið í teirra egna skúla, umframt at kunna viðgera úrslitið í mun til fakliga støðið í øðrum skúlum í landinum.
Um próvtøkur
Próvtøkukunngerðin, Kunngerð nr. 15 frá 28. februar 2013 um próvtøkur fólkaskúlans
§ 1. Endamálið við próvtøkunum er at skjalpróva, hvussu próvtakari lýkur mál og krøv, sum eru ásett í námsætlanunum í teimum einstøku lærugreinuum.


text:
Orð: J.M. Altenburg
Týtt: Mikkjal á Ryggi
1. Hav ongan ótta, lítla fólk;
lat fylkjast fíggindar í bólk
við larmi og við lóti;
teir fegnast til títt fall at sjá;
men ei tann frøin vara má,
ei mást tú missa mótið.
2. Títt verk er Guðs, gakk fram hans veg;
tá í hans hond tú gevur teg,
tú ræðist ongar herjur;
hans Gideon enn finnast skal,**
sum Harrans orð og fólk fullvæl
og menniliga verjir.
3. Í Jesu navn vit vóna vist,
tey gudleysu við vald og list
seg sjálv, ei okkum granda;
til háð og spott tey verða tá,
er Guð við oss, vit honum hjá,
vit trygg um sigur standa.


text:
Vinnuhúsið eigur og rekur leinkjan.fo, og endamálið við heimasíðuni er at skapa sambond millum fyritøkur og føroyingar undir útbúgving. Fyritøkur kunnu skráseta verkætlanir og lestrarstørv á leinkjan.fo, og eisini ber til at síggja yvirlit av føroyskum lesandi innan ymisk virkisøki.
Ein verkætlan er ein smærri ella størri uppgáva um viðurskifti, sum eru viðkomandi fyri tína fyritøku. Hetta kann t.d. verða eitt samstarv um eina kandidatritgerð.
Eitt lestrarstarv er antin eitt lønt parttíðarstarv í fyritøkuni, har innihaldið í starvinum er viðkomandi fyri lesnaðin, ella eitt tíðaravmarkað starv, har tann lesandi arbeiðir sum part av útbúgving síni, og starvstíðin verður góðskrivað frá útbúgvingarstaðnum.
Royndir vísa, at bæði fyritøkur og lesandi fáa ágóðan av samstarvi í lestrartíðini, tí fyritøkan fær hjálp og nýtt innlit til ymiskar uppgávur og lesandi fáa eitt tilknýti til arbeiðsmarknaðin.
Vitja heimasíðuna leinkjan.fo ella set teg í samband við Vinnuhúsið fyri at frætta meira um møguleikarnar fyri tína fyritøku.


text:
Absalon Absalonsen
Absalon Absalonsen (føddur 20. juli í 1939 í Vági) er føroyskur rithøvundur og listamálari. Hann er útbúgvin skipari (1961) og hevur siglt nógv sum yvirmaður, mest sum skipari. Hann gavst við at sigla í 1996.[1] Absalon er sonur Marius Absalonsen, sum var ættaður av Viðareiði, og Fridu, fødd Mikkelsen úr Vági. Absalon og kona hansara Elsa fluttu úr Vági til Havnar at búgva í 1996. Absalon hevur málað nógv, serliga síðan hann gavst at sigla. Hann hevur havt fleiri listaframsýningar ymsastaðni í Føroyum.[2]
Innihaldsyvirlit
Útgávur[rætta | rætta wikitekst]
Á forlagnum Løkur Lítli[rætta | rætta wikitekst]
Á forlagnum Løkur Lítli, sum Absalon sjálvur eigur, hevur hann givið út fylgjandi rit, ið hann sjálvur hevur skrivað:
- 2000 Løkur Lítli - Yrkingasavn
- 2004 Hjálpt úr neyð - Skaldsøga
- 2005 Sornhúsfólkini (framhald av Hjálpt úr neyð), skaldsøga
- 2006 Jóan Petur hjá Mouritsi (Ævisøga)
- 2008 Umsett og givið út dokumentarsøguna Ein minnilig nátt - søgan um Titanic - eftir Walter Lord
Týðingar[rætta | rætta wikitekst]
- 2000 Absalon umsetti bóklingin George Müller, sum forlagið Leirkerið gav út.


text:
VISJÓN 2019
Sjónlig og kundafokuserað
Vit veita eina støðuga, góða tænastu á øllum miðlum og deildum. Kundanøgdsemið er gott, og vit eru tøk, tá ið kundin hevur tørv á okkum.
Sparikassin hevur kundan sum miðdepil við ágrýtnum starvsfólkum, ið fegin veita eina framúr góða tænastu.
Starvsfólkini eru á høgum førleikastigi, veita dygga og álítandi tænastu, eru fyrikomandi og duga at finna loysnir, ið nøkta tørvin hjá kundanum.
Vit hava eitt sjónligt vørumerki og eru kend fyri ábyrgd, trúvirði og sjónligt virksemi í nærumhvørvinum.
Kjarnuvirksemið er at veita fíggjarligar tænastur. Vit hava dugnaligar samstarvsfelagar, har vit í felag koma fram á og menna tænastur, sum geva kundum okkara bestu loysnirnar.
Vøkstur og økt rakstrarúrslit
Vit eru kappingarfør í prísi og kostnaði. Okkara grundrakstur liggur oman fyri miðal samanborið við peningastovnar á sama stigi. Vit hava ein útlánsvøkstur sum er 25 % sammett við 2016, og eginognin hjá sparikassanum er í minsta lagi 250 mió. kr.
Dugnalig starvsfólk
Vit eru kend sum eitt áhugavekjandi og framsøkið arbeiðspláss. Vit arbeiða støðugt við at tryggja høgt førleika- og útbúgvingarstig. Við okkara menningarsamrøðum tryggja vit, at førleikarnir hjá starvsfólkunum verða gagnnýttir, og ynski teirra vird.
Menningarsamrøðurnar stuðla undir okkara strategi soleiðis, at øll starvsfólk vita, hvør teirra uppgáva er, og hvat ið krevst fyri, at sparikassin kann fremja sína strategi í verki.
Leiðslan vísir eina greiða linju við Strategi 2019 og samskiftir við starvsfólk um mál, úrslit og framdrátt.
MISSIÓN
Norðoya Sparikassi er ein sjálveigandi sparikassi, sum skal gera mun í føroyska samfelagnum við at veita fíggjarligar tænastur til privat og vinnurekandi. Norðoya Sparikassi vil vera við til at styrkja møguleikan at búgva og virka í egnum nærumhvørvi.
VIRÐI
Nærleiki
Er har fyri kundan, har sum kundin er, og tá ið kundin hevur brúk fyri okkum.
Virðing
Gevur eina støðugt góða tænastu, sum samstundis livir upp til sparikassans virkisgrundarlag og virðir tað einstaka menniskjað.
Sjónlig
Aktivt samskiftir sína missión soleiðis, at hon er sjónlig fyri kundum, sæst aftur á bygningum, á heimasíðu og øllum átøkum annars.
Menning
Arbeiðir støðugt við at førleikamenna øll starvsfólk í samsvari við Strategi 2019, og leiðslan vísir veg og samskiftir við øll starvsfólk og viðurkennir úrslit.
Faldari Strategi 2019.pdf


text:
Verandi pensjónistar fáa 1.000 kr meira um mánaðin
Eitt av aðalmálunum hjá hesari samgongu er at bøta um viðurskiftini hjá føroyskum pensjónistum, serliga teimum við lágum og meðal inntøkum.
Nú fyriliggur eitt uppskot til pensjónssemju, sum merkir, at samlaða pensjónsútgjaldið til verandi pensjónistar hækkar við umleið 1.000 kr. Eftir at skatturin er goldin. Hækkingin verður framd í stigum, og hækkingin stavar frá hægri útgjaldi úr Samhaldsfasta.
Tað serstaka við útgjaldinum úr Samhaldsfasta er, at tað minkar ikki, sjálvt um pensjónisturin hevur aðrar inntøkur umframt pensjón. Eingin mótrokning er í Samhaldsfasta.
Í seinasta lagi í 2020 verður útgjaldið úr Samhaldsfasta til allar pensjónistar 5.635 kr. um mánaðin.
Tá ið henda samgongan tók við í 2015, var útgjaldið 3.100 kr um mánaðin.
So her er talan um munagóða hækking til øll.
Leggja vit Samhaldsfasta saman við grundupphædd og viðbót, so verður samlaða pensjónsveitingin hjá einum pensjónisti í verandi skipan 13.629 kr. um mánaðin.
Harafturat verða allar pensjónsveitingar hækkaðar við prístalinum.
Sum flestum kunnugt er grundupphæddin í fólkapensjónini ikki prístalsviðgjørd síðani 2001. Tað merkir, at virðið av grundupphæddini er minkað samsvarandi.
Sambært pensjónssemjuni so verða bæði grundupphæddin og viðbøturnar nú prístalsviðgjørdar, og fara at hækka við prístalinum. Samstundis sum útgjaldið úr Samhaldsfasta hækkar.
Hetta eru tær broytingar, sum sambært semjuni verða galdandi fyri verandi pensjónistar. Verandi pensjónistar – og tey sum verða pensjónistar fram til 2020 halda annars fram í júst somu skipan sum er galdandi í dag.
Men tey fáa 1.000 kr meira at liva fyri um mánaðin. Og pensjónin verður prístalshækkað.
Javnaðarflokkurin
« aftur


text:
Ingi Samuelsen
29.09.2016 - 15:55
Tíðindi > Uttanlands - Búskapur
Danska skattavaldið hevur latið seks milliónir krónur fyri at fáa hendur í sonevndu Panama-skjølunum.
Skat váttar fyri Danmarks Radio í dag, at tær seks milliónirnar eru goldnar fyri at fáa hendur á skjølunum, sum tey hava fingið frá einum ónevndum persóni. Í hesum skjølum eru upplýsingar um stovningarskjøl, avtalur, samskifti og annað, ið kann vera við til at eyðmerkja persónar og gera nærri metingar av teirra skattaviðurskiftum.
Talan er um ein part av sokallaðu Panama-skjølunum, ið vórðu avdúkað í apríl mánaði í ár.
Tá kundi ein bólkur av journalistum, millum annað frá Danmarks Radio og Politiken, avdúka hvussu atvokatfelagið Mossack Fonseca í Panama hevði hjálpt fleiri túsund persónum við at stovna feløg í loynd fyri bæði almenninginum og skattamyndugleikunum.
Avdúkingarnar førdu millum annað við sær, at íslendski forsætisráðharrin, Sigmundur Davíð Gunnlaugsson, mátti leggja frá sær.
Føroyska skattavaldið, Taks, hevur gjørt avtalu við Danmark um at fáa innlit í skjølini, sum Taks nú hevur keypt.
Les eisini: Taks fær innlit í Panama-skjøl